open-index/open-wikipedia-markdown huggingface dataset:
Reciprocal innervation

**Reciprocal innervation** เป็นหลักอธิบายการส่งเส้นประสาทไปยังกล้ามเนื้อโครงร่างที่อยู่เป็นคู่ปฏิปักษ์ เพราะการหดเกร็งกล้ามเนื้อมัดหนึ่งปกติเป็นการออกแแรงต้านกล้ามเนื้อที่เป็นคู่
ตัวอย่างเช่น ในแขนมนุษย์ กล้ามเนื้อ triceps ออกแรงให้ยืดปลายแขนในขณะที่กล้ามเนื้อ biceps ออกแรงให้งอปลายแขน
ดังนั้น จึงต้องยับยั้งกล้ามเนื้อที่ต่อต้านเพื่อให้ออกแรงได้เร็วสุดและมีประสิทธิภาพดีสุด
**reciprocal innervation** (แปลว่า การมีเส้นประสาทกลับกัน) หมายถึงการจัดระเบียบการส่งกระแสประสาท 
(โดยเฉพาะในอินเตอร์นิวรอน) 
เพื่อให้การหดเกร็งกล้ามเนื้อมัดหนึ่งเกิดพร้อมกับการคลายกล้ามเนื้อที่เป็นคู่ปฏิปักษ์
นักปรัชญาชาวฝรั่งเศสเรอเน เดการ์ต (1596-1650) เป็นบุคคลแรกที่คิดแบบจำลองเช่นนี้ในปี 1626 สำหรับการควบคุมกล้ามเนื้อทำการ (agonist muscle) คู่กับกล้ามเนื้อปฏิปักษ์ (antagonist muscle)

ตัวอย่างสามัญของการจัดระเบียบเช่นนี้ก็คือรีเฟล็กซ์ป้องกันอันตรายซึ่งเริ่มจากความเจ็บปวด เป็นรีเฟล็กซ์ที่เรียกว่า withdrawal reflex
เป็นการกระทำเหนืออำนาจจิตใจของร่างกายเพื่อยกอวัยวะให้พ้นจากสิ่งเร้าที่ทำให้เจ็บ (เช่น ของร้อน ของคม) โดยหดเกร็งกล้ามเนื้อที่เหมาะสม (ปกติเป็นกล้ามเนื้องอ ) ในขณะที่คลายกล้ามเนื้อที่เป็นคู่ปฏิปักษ์ (ปกติเป็นกล้ามเนื้อยืด )

แนวคิดนี้สามารถใช้ได้กับตาด้วย (เรียกว่า Sherrington's law) ที่การเพิ่มกระแสประสาทที่กล้ามเนื้อตา (extraocular muscle) มัดหนึ่ง จะเกิดพร้อมกับการลดกระแสประสาทไปยังกล้ามเนื้อปฏิปักษ์โดยเฉพาะ เช่น กล้ามเนื้อมีเดียล เรกตัสที่คู่กับกล้ามเนื้อแลทเทอรัล เรกตัส เป็นกล้ามเนื้อที่ใช้เพื่อมองซ้ายขวา
เมื่อมองไปทางด้านข้าง (ด้านขมับ) กล้ามเนื้อแลทเทอรัล เรกตัสต้องหดเกร็งอาศัยกระแสประสาทที่มีเพิ่มขึ้น ในขณะที่กล้ามเนื้อปฏิปักษ์ที่ตาเดียวกัน คือ กล้ามเนื้อมีเดียล เรกตัสต้องคลายตัว
แต่ตาอีกข้างหนึ่งจะทำการตรงกันข้าม

ให้สังเกตว่า แม้ปกติจะมีการจัดระเบียบเช่นนี้ แต่ก็ไม่ได้หมายความว่า การส่งกระแสประสาทจะมีผลตายตัวให้กล้ามเนื้อที่เป็นปฏิปักษ์คลายตัวในทุกโอกาส ยกตัวอย่างเช่น รีเฟล็กซ์ที่เรียกว่า stretch reflex ซึ่งช่วยคงความยาวของกล้ามเนื้อ นอกจากจะมีเส้นประสาทจากปลายประสาทรับความรู้สึกคือ muscle spindle ส่งไปยังเซลล์ประสาทสั่งการอัลฟาโดยตรงเพื่อทำให้เซลล์สั่งการกระตุ้นให้กล้ามเนื้อหดเกร็งแล้ว ก็ยังมีวิถีประสาทที่วิ่งผ่านอินเตอร์นิวรอน คือ Ia inhibitory neuron ซึ่งคลายกล้ามเนื้อที่เป็นปฏิปักษ์ด้วย แต่อินเตอร์นิวรอนนี้ก็มีหน้าที่ในการเคลื่อนไหวร่างกายใต้อำนาจจิตใจด้วย คือมันได้รับเส้นประสาทจากสมองส่วนต่าง ๆ ที่เมื่อมีความจำเป็น มันจะได้รับกระแสประสาททั้งแบบกระตุ้นและแบบเร้า เพื่อลดระดับการส่งกระแสประสาทไปยับยั้งกล้ามเนื้อที่เป็นปฏิปักษ์ และในบางกรณี มีผลให้กล้ามเนื้อปฏิปักษ์หดเกร็งไปพร้อม ๆ กันเพื่อทำให้ข้อแข็งไม่ขยับ ซึ่งจำเป็นเมื่อต้องทำสิ่งที่ละเอียดหรือต้องมีเสถียรภาพของข้อ เช่น การเกร็งทั้งกล้ามเนื้องอและกล้ามเนื้อเหยียดให้ข้อศอกแข็งเพื่อรับลูกเบสบอล

## อ้างอิง

* 

หมวดหมู่:ระบบกล้ามเนื้อ
หมวดหมู่:จักษุวิทยา
หมวดหมู่:ประสาทสรีรวิทยา
เจ้าพระยามหาเทพ

**เจ้าพระยามหาเทพ** หรือ **หมื่นราชเสน่หา (ในราชการ)** ขุนนางไทยในสมัย กรุงศรีอยุธยา เกิดเมื่อใดไม่ปรากฏ ปรากฏชื่อครั้งแรกใน **ประชุมพงศาวดาร ภาคที่ ๖๔** เมื่อคราวติดตาม ขุนพิเรนทรเทพ ขุนอินทรเทพ และ หลวงศรียศ รวมถึง พระยาพิชัย และ พระยาสวรรคโลก ไปสังหาร ขุนวรวงศาธิราช และ นางพระยาแม่อยู่หัวศรีสุดาจันทร์ ที่คลองสระบัวว่า 

เมื่อ พระเทียรราชา ได้ประกอบพระราชพิธีบรมราชาภิเษกขึ้นเป็น สมเด็จพระมหาจักรพรรดิ ก็โปรดเกล้าฯ แต่งตั้ง หมื่นราชเสน่หา (ในราชการ) ขึ้นเป็น **เจ้าพระยามหาเทพ** ดังคำในประชุมพงศาวดาร ภาคที่ ๖๔ ความว่า 
 แต่หลังจากนั้นก็มิได้ปรากฏชื่อของเจ้าพระยามหาเทพอีกเลย

หมวดหมู่:ขุนนางไทย
หมวดหมู่:บรรดาศักดิ์ชั้นเจ้าพระยา
หมวดหมู่:ขุนนางในสมัยกรุงศรีอยุธยา
เจ้าพระยาภักดีนุชิต

**เจ้าพระยาภักดีนุชิต** หรือ **หมื่นราชเสน่หา (นอกราชการ)** ขุนนางไทยในสมัยกรุงศรีอยุธยา เป็น 1 ใน 4 ผู้ร่วมวางแผนก่อการโค่นอำนาจของขุนวรวงศาธิราช และแม่หยัวศรีสุดาจันทร์ ร่วมกับสมเด็จพระมหาธรรมราชาธิราช เจ้าเมืองพิษณุโลก เจ้าพระยาศรีธรรมาโศกราช และหลวงศรียศ พร้อมกับสนับสนุนสมเด็จพระมหาจักรพรรดิซึ่งผนวชอยู่ขึ้นเป็นกษัตริย์ตามความใน *[[พระราชพงศาวดาร ฉบับพันจันทนุมาศ (เจิม)]]* ว่า  เมื่อถึงวันก่อการหมื่นราชเสน่หา (นอกราชการ) ได้ไปดักยิง มหาอุปราช (จัน) ตายตกคอช้างที่ท่าเสื่อ ตามความใน *พระราชพงศาวดาร ฉบับพันจันทนุมาศ (เจิม)* ว่า 

เมื่อพระเทียรราชาบรมราชาภิเษกขึ้นเป็นสมเด็จพระมหาจักรพรรดิได้โปรดเกล้าฯ แต่งตั้งหมื่นราชเสน่หา (นอกราชการ) ขึ้นเป็นเจ้าพระยาภักดีนุชิต ตามความใน *พระราชพงศาวดาร ฉบับพันจันทนุมาศ (เจิม)* ว่า  หลังจากนั้นเจ้าพระยาภักดีนุชิตก็มิได้ปรากฏชื่อในพระราชพงศาวดารอีก

## ในวัฒนธรรมสมัยนิยม
มีนักแสดงผู้รับบท พระยาภักดีนุชิต (หมื่นราชเสน่หา นอกราชการ) ได้แก่

* ปิติพร รอดบุญมี จากละครเรื่อง สมเด็จพระสุริโยทัย (2535)
* สรพงษ์ ชาตรี  จากภาพยนตร์เรื่อง สุริโยไท (2544)
* เพชร โบราณินทร์ จากละครเรื่อง แม่หยัว (2567)

## อ้างอิง

หมวดหมู่:ขุนนางไทย
หมวดหมู่:ขุนนางในสมัยกรุงศรีอยุธยา
เขตน็อยเคิลน์

**น็อยเคิลน์** () เป็นเขตที่ 8 ของกรุงเบอร์ลิน ตั้งอยู่ทางตะวันออกเฉียงใต้ของใจกลางเมืองบนเส้นทางไปยังท่าอากาศยานเบอร์ลินเชอเนอเฟ็ลท์ เขตนี้เคยเป็นเขตในบังคับของสหรัฐในช่วงสงครามเย็น น็อยเคิลน์เป็นหนึ่งในเขตที่มีสัดส่วนผู้อพยพสูงที่สุดของเบอร์ลิน 

## แขวง
เขตน็อยเคิลน์ประกอบด้วยแขวง () จำนวน 5 แขวง ได้แก่:
* น็อยเคิลน์ (Neukölln)
* บริทซ์ (Britz)
* บุคโค (Buckow)
* รูโด (Rudow)
* โกรพีอุสชตัท (Gropiusstadt)

น็อย
หมวดหมู่:เบอร์ลินตะวันตก
หมวดหมู่:ดินแดนแทรกทางชาติพันธุ์ในประเทศเยอรมนี
ไมโครไบโอมของมนุษย์

ในร่างกายมนุษย์มีชุมชนจุลชีพ (ไมโครไบโอตา) อาศัยอยู่เป็นปกติ จุลชีพทั้งหมดในร่างกายมนุษย์คนหนึ่งๆ เรียกรวมว่า **ไมโครไบโอมของมนุษย์** () โดยนับรวมทั้งที่อยู่บนผิว ภายในเนื้อเยื่อ หรือในสารคัดหลั่งของอวัยวะต่างๆ ได้แก่ ผิวหนัง ต่อมน้ำนม รก น้ำอสุจิ มดลูก รังไข่ ปอด น้ำลาย เยื่อบุช่องปาก เยื่อบุตา ท่อน้ำดี และทางเดินอาหาร สิ่งมีชีวิตเหล่านี้มีทั้งที่เป็นแบคทีเรีย อาร์เคีย เชื้อรา โปรติสต์ และไวรัส นอกจากนี้ยังอาจมีสัตว์ขนาดเล็กอาศัยอยู่ในร่างกายมนุษย์ แต่มักไม่นับรวมเป็นส่วนหนึ่งของไมโครไบโอม บางครั้งอาจมีการใช้คำว่า "ไมโครไบโอม" ในอีกความหมายหนึ่ง คือหมายถึงพันธุกรรมรวมทั้งหมด หรือ จีโนม ของทั้งมนุษย์และสิ่งมีชีวิตขนาดเล็กเหล่านี้รวมกัน อีกคำหนึ่งที่มีความหมายเดียวกันคือ *[[human metagenome]]*
## อ้างอิง

หมวดหมู่:วิทยาแบคทีเรีย
อำเภอกูบังปาซู

**อำเภอกูบังปาซู** () เป็นอำเภอในภาคเหนือของรัฐเกอดะฮ์ ประเทศมาเลเซีย โดยมีเมืองชายแดนอย่างบูกิตกายูฮีตัมและชังลุน ในขณะที่จีตราเป็นทั้งเมืองที่ใหญ่ที่สุดและศูนย์กลางการบริหารของอำเภอ

## ภูมิศาสตร์
อำเภอกูบังปาซูมีพื้นที่ 948 ตารางกิโลเมตร ทางตะวันตกติดกับรัฐปะลิส ทางเหนือติดกับชายแดนไทย-มาเลเซีย และทางตะวันออกถึงใต้ตามเข็มนาฬิกา ติดกับอำเภอปาดังเตอรัป, โปกกเซอนา และกัวลาเกอดะฮ์

## เขตบริหาร
กูบังปาซูแบ่งเขตบริหารเป็น 20 มูกิม (ตำบล) ได้แก่

* อะฮ์
* บินจัล
* บูกิตติงกี
* เกอลง
* ฮซบา
* เจอรัม
* เจอร์ลุน
* จีตรา
* เมืองกูบังปาซู
* มาเลา
* นากา
* ปาดังเปอราฮู
* เปอลูบัง
* เปอริง
* ปูตัต
* ซังลัง
* ซูไงลากา
* เตอมิน
* ตุนจัง
* วังเตอปุซ

## อ้างอิง

## แหล่งข้อมูลอื่น
* 

กูบังปาซู
หมวดหมู่:เขตแดนไทย–มาเลเซีย
เชียร์ฮาร์ตแอตแทก

***เชียร์ฮาร์ตแอตแทก*** () เป็นสตูดิโออัลบั้มชุดที่ 3 ของวงร็อกอังกฤษ ควีน ออกจำหน่าย 8 พฤศจิกายน ค.ศ. 1974 โดยค่ายอีเอ็มไอเรเคิดส์ในสหราชอาณาจักรและค่ายอีเลกทราเรเคิดส์ในสหรัฐ อัลบั้มนี้ไม่ใช่แนวโพรเกรสซิฟร็อกดั่งอัลบั้มสองชุดแรก โดยอัลบั้มนี้มุ่งเน้นทางป็อปและเพลงป็อปประเพณีนิยมมากกว่า ยังถือว่าเป็นก้าวสำคัญในซาวด์ดนตรีคลาสสิกแบบควีน อัลบั้มโปรดิวซ์โดยวงและรอย โทมัส เบเกอร์ ยังทำให้ควีนก้าวสู่ความนิยมกระแสหลักในสหราชอาณาจักรและทั่วโลกได้

หลังจากออกอัลบั้มชุด *Queen II* วงได้ออกทัวร์ประชาสัมพันธ์กับ มอตต์เดอะฮูเพิล อย่างไรก็ตามในช่วงกลางทัวร์ ไบรอัน เมย์ ได้เกิดอาการป่วย ทำให้ทัวร์ต้องหยุดทัวร์ไปตั้งแต่เนิ่น ๆ เพลงในอัลบั้มนี้จึงแต่งขึ้นในช่วงที่เมย์เข้ารักษาตัวที่โรงพยาบาล โดยอัลบั้มนี้มีซิงเกิลแรกคือ "Killer Queen" ขึ้นอันดับ 2 ในสหราชอาณาจักร และถือเป็นเพลงติดท็อป 20 เพลงแรกของวงในสหรัฐ คือ ขึ้นสูงสุดอันดับ 12 บนชาร์ตบิลบอร์ด *เชียร์ฮาร์ตแอตแทก* เป็นอัลบั้มแรกของควีนที่ติดใน 20 อันดับแรกในสหรัฐ โดยขึ้นอันดับสูงสุดที่ 12 ในปี 1975 อัลบั้มยังขึ้นชื่อในการมีเพลงอันอุดมไปด้วยเพลงฮาร์ดร็อกท่อนกีตาร์ หลังจากนั้นอัลบั้มยังติดอยู่ในรายชื่อผลงานที่ดีที่สุดของวงในหลายสำนักพิมพ์และถือว่าเป็นอัลบั้มแกลมร็อกที่สำคัญ
## รายชื่อเพลง

## Credits
* Freddie Mercury : Vocals, Piano, Piano (Jangle), Voice (Vocal Extravaganza)
* Brian May : Guitar, Vocals, Piano, Banjo (Genuine George Formby Ukelele-banjo), Orchestrated By (Guitar Orchestrations)
* John Deacon : Bass, Double Bass, Acoustic Guitar
* Roger Taylor : Drums, Vocals, Percussion, Voice (Screams)
* Mike Stone : Engineer
* Roy Thomas Baker : Producer
* Mick Rock : Art Direction, Photography

## อ้างอิง

* ปกแผ่นเสียงอัลบั้ม Sheer Heart Attack (1974, พ.ศ.2517)

หมวดหมู่:อัลบั้มเพลงในปี พ.ศ. 2517
หมวดหมู่:อัลบั้มเพลงของควีน
วัดจุฬามณี (จังหวัดพิษณุโลก)

**วัดจุฬามณี** เป็นวัดในหมู่บ้านวัดจุฬามณี บนฝั่งตะวันออกของ แม่น้ำน่าน ตำบลท่าทอง อำเภอเมืองพิษณุโลก จังหวัดพิษณุโลก

วัดจุฬามณีเป็นโบราณสถานก่อนสมัยสุโขทัย สมเด็จพระบรมไตรโลกนาถทรงสร้างพระวิหารและเสด็จออกผนวชที่วัดนี้ เมื่อ พ.ศ. 2007 เป็นเวลา 8 เดือน 15 วัน โดยมีข้าราชบริพาร ออกบวชตามเสด็จถึง 2,348 รูป มีโบราณสถานสำคัญคือ ปรางค์ ฐานกว้าง 11 เมตร ยาว 18 เมตร ก่อด้วยศิลาแลง ด้านหน้าก่อเป็นแบบตรีมุข ตั้งบนฐานสูงซ้อนกันสามชั้น แต่ละชั้นย่อมุมไม้ยี่สิบ มีปูนปั้นประดับลวดลายตามขั้น ตอนล่างแถบหน้ากระดานและบัวหน้ากระดานเป็นลายหงส์ เหมือนกับองค์ปรางค์ที่วัดพระศรีรัตนมหาธาตุ จังหวัดลพบุรี สมัยที่ยังสมบูรณ์อยู่มีกำแพงแก้วล้อมรอบ ใกล้เคียงกันมีมณฑปพระพุทธบาทจำลองซึ่งสมเด็จพระนารายณ์มหาราชได้โปรดให้สร้างขึ้น แผ่นจารึกหน้ามณฑปมีใจความสรุปได้ว่า เมื่อ พ.ศ. 2221 สมเด็จพระนารายณ์มหาราชมีพระบรมราชโองการให้ใช้ผ้าทาบรอยพระพุทธบาท สลักลงบนแผ่นหิน พระราชทานไว้เป็นที่กราบไหว้ของฝูงชน

## อ้างอิง

จุฬามณี
หมวดหมู่:โบราณสถานในจังหวัดพิษณุโลก
เปรมวิชช์ ธาดาไชโยสิทธิ์

**เปรมวิชช์ ธาดาไชโยสิทธิ์** ชื่อเล่น ภูว์มินท์/**มิณ** เป็นนักแสดงและนายแบบชาวไทย เกิดที่กรุงเทพมหานคร ไปโตที่จังหวัดเชียงราย เริ่มต้นเข้าสู่วงการบันเทิง ในเวทีประกวด "โครงการค้นหานักแสดงนำหน้าใหม่มีเดียเซริ์ท" โดย บริษัท มีเดีย สตูดิโอ จำกัด ภายใต้บทบาท นักแสดงนำหน้าใหม่ 

ละคร-ซีรีส์ เก้าอี้ขาวในห้องแดง รับบท บูรพา/เปี๊ยก ต่อจากตำนานชื่อดังอย่าง ศรัณยู วงษ์กระจ่าง และนิธิ สมุทรโคจร กำกับการแสดงโดย เกียรติพงษ์ เรืองประทุม ผลิตโดย บริษัท มีเดีย สตูดิโอ จำกัด            

ละคร-ซีรีส์ สูตรรักพลิกล็อก รับบทตั้ม กำกับการแสดงโดย ธนิตย์ จิตนุกูล, ฐิติพงศ์ ใช้สติ, สรเทพ เวศวงศ์ษาทิพย์ ผลิตโดย บริษัท มีเดีย สตูดิโอ จำกัด

มิวสิค วิดีโอ เพลงไม่มีอารมณ์หายใจ Dr.fuu

ละคร-ซีรีส์ Belief ศรัทธาหัวใจ ไปให้สุดฝัน Love games รักกลมๆ รับบท ต้น ร่วมกับ อัสนี สุวรรณ และ ชาริล ชับปุยส์ ผลิตโดย การกีฬาแห่งประเทศไทย ออกอากาศในช่อง 3 เอสดี และ ช่องทีสปอร์ตสแชนเนล 

## ประวัติ
**เปรมวิชช์ ธาดาไชโยสิทธิ์** เกิดที่กรุงเทพฯ ไปเติบโตที่ จังหวัดเชียงราย สำเร็จการศึกษาระดับปริญญาโท ด้านวิทยาศาสตร์ ที่คณะวิทยาลัยนวัตกรรมการจัดการ สาขานวัตกกรมการจัดการสิ่งแวดล้อม มหาวิทยาลัยราชภัฏวไลยอลงกรณ์ ในพระบรมราชูปถัมภ์ ระดับปริญญาตรี ที่คณะนิเทศศาสตร์ สาขาสื่อโฆษณาและประชาสัมพันธ์ มหาวิทยาลัยเกริก และคณะวิศวกรรมศาสตร์ สาขาไฟฟ้า มหาวิทยาลัยเทคโนโลยีราชมงคลล้านนา เชียงราย 

เขาสำเร็จการศึกษาระดับประถมศึกษาจากโรงเรียนศิริมาตย์เทวี, ระดับประกาศนียบัตรวิชาชีพ วิทยาลัยเทคนิคเชียงราย สาขาไฟฟากำลัง

## ผลงาน

### ละครโทรทัศน์
* ปี พ.ศ. 2556 เก้าอี้ขาวในห้องแดง (ช่อง มีเดียแชนแนล)(รับบท บูรพา/เปี๊ยก)(คู่กับ ธนพร ปุกกูล )(ร่วมกับสุรวุฑ ไหมกัน ,โอลิเวอร์ บีเวอร์)
* ปี พ.ศ. 2556 นักแสดงนำ มิวสิกค์วีดีโอ เพลงไม่มีอารมณ์หายใจ Dr.fuu
* ปี พ.ศ. 2557 สูตรรักพลิกล็อก รับบทตั้ม (ช่อง มีเดียแชนแนล) (คู่กับ ปริตา ไชยรักษ์) (ร่วมกับ ชญาน์ทัต อยู่เป็นแก้ว ,ศุภนาฎ จิตตลีลา ,หรรษา กุศลมโนมัย ,อธิกิตติ์ ไพบูลย์รัตนกิจ ,อิงฟ้า เกตุคำ ,วลันลักษณ์ คุ้มสุวรรณ) กำกับการแสดงโดย **[[ธนิตย์ จิตนุกูล]]**, **ฐิติพงศ์ ใช้สติ**, **สรเทพ เวศวงศ์ษาทิพย์** ผลิตโดย บริษัท มีเดีย สตูดิโอ จำกัด
* ปี พ.ศ. 2558-2560 ละคร รายการบ้านของเรา ตอน รถคันแรก (รับบท ออฟ) ,ตอน รักนะวาเลนไทน์ (รับบท กล้า) ,ตอน เพื่อนบ้านสุดแสบ      (รับบท แม็ก) ,ตอน ฮีโร่เทียม(รับบท เอ๊ด) (ช่อง 7 เอชดี) 
* ปี พ.ศ. 2559 ซีรีส์ Belief ศรัทธาหัวใจ ไปให้สุดฝัน Love games รักกลมๆ  (ช่อง 3 เอสดี และช่องทีสปอร์ตสแชนเนล ) (รับบท ต้น)    (ร่วมกับร่วมกับ อัสนี สุวรรณ และ ชาริล ชับปุยส์ ผลิตโดย การกีฬาแห่งประเทศไทย)
* ปี พ.ศ. 2562 รับเชิญ ละคร รอยอาฆาต (ช่อง 7 เอชดี)  (รับบท บอย) (ร่วมกับร่วมกับ บัณฑวิช ตระกูลพานิชย์ และ ธนา สุทธิกมล ผลิตโดย บริษัท ดราเมจิก จำกัด ในเครือบริษัท ป๊าสั่งย่าสอน จำกัด กำกับการแสดง พลชย เมธา)
* ปี พ.ศ. 2563 รับเชิญ ละคร สิงห์สั่งป่า (ช่อง 7 เอชดี)  (รับบท เสือตึ๋ง) (ร่วมกับ ปภาวดี ชาญสมอน และหลุยส์ เฮสดาร์ซัน ผลิตโดย บริษัท ดราเมจิก จำกัด ในเครือบริษัท ป๊าสั่งย่าสอน จำกัด กำกับการแสดง พลชย เมธา) 

### ผลงานภาพยนตร์
*รายชื่อภาพยนตร์ไทย พ.ศ. 2558 LOVE NEXT DOOR 2 (รับบท เกม)

## '''อ้างอิง'''


หมวดหมู่:นักแสดงชายชาวไทย
หมวดหมู่:นักแสดงจากกรุงเทพมหานคร
หมวดหมู่:นักแสดงจากจังหวัดเชียงราย
หมวดหมู่:พุทธศาสนิกชนชาวไทย
ยุทธการที่เกาะกวม (ค.ศ. 1941)

**ยุทธการที่เกาะกวมครั้งที่หนึ่ง** เป็นการสู้รบในช่วงสงครามแปซิฟิกในสงครามโลกครั้งที่สอง และเกิดขึ้นตั้งแต่วันที่ 8 ธันวาคม ถึง 10 ธันวาคม ค.ศ. 1941 บนเกาะกวมในหมู่เกาะมาเรียนาระหว่างญี่ปุ่นและสหรัฐ ทหารรักษาการณ์อเมริกันได้พ่ายแพ้ให้กับกองทัพจักรวรรดิญี่ปุ่น เมื่อวันที่ 10 ธันวาคม ค.ศ. 1941 ซึ่งทำให้เกาะแห่งนี้ถูกยึดครองจนกระทั่งกองทัพสหรัฐได้ยกพลขึ้นบกเพื่อยึดครองเกาะกลับคืนมาจนเกิดยุทธการที่เกาะกวมครั้งที่สองในปี ค.ศ. 1944

หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:สงครามแปซิฟิก
หมวดหมู่:กวม
หมวดหมู่:การโจมตีฐานทัพเรือ
หมวดหมู่:ยุทธการในสงครามโลกครั้งที่สองเกี่ยวข้องกับญี่ปุ่น
หมวดหมู่:ยุทธการในสงครามโลกครั้งที่สองเกี่ยวข้องกับสหรัฐ
หมวดหมู่:ประเทศญี่ปุ่นในปี พ.ศ. 2484
หมวดหมู่:เหตุการณ์ในเดือนธันวาคม พ.ศ. 2484
ยุทธการที่เกาะกวม (ค.ศ. 1944)

**ยุทธการที่เกาะกวมครั้งที่สอง** (21 กรกฎาคม – 10 สิงหาคม ค.ศ. 1944) เป็นการยึดครองเกาะกวมกลับคืนมาของสหรัฐจากการยึดครองของญี่ปุ่น ซึ่งเป็นดินแดนของสหรัฐในหมู่เกาะมาเรียนาที่ถูกยึดครองโดยญี่ปุ่น ตั้งแต่ยุทธการที่เกาะกวมครั้งที่หนึ่งในปี ค.ศ. 1941 ในช่วงการทัพแปซิฟิกในสงครามโลกครั้งที่สอง

## อ้างอิง

หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:สงครามแปซิฟิก
หมวดหมู่:กวม
หมวดหมู่:ยุทธการในสงครามโลกครั้งที่สองเกี่ยวข้องกับญี่ปุ่น
หมวดหมู่:ยุทธการในสงครามโลกครั้งที่สองเกี่ยวข้องกับสหรัฐ
มาสค์ไรเดอร์คูกะ (มังงะ)

**มาสค์ไรเดอร์คูกะ** () เป็นมังงะที่นำผลงานซีรีส์มาสค์ไรเดอร์คูกะ มาทำในรูปแบบหนังสือการ์ตูนมังงะ เขียนบทโดย อิโนะอุเอะ โทชิกิ วาดโดย โยโคชิมะ ฮิโตสึ วางแผนแนวคิดโดย ชิราคุระ ชินอิจิโร่ ตีพิมพ์ลงในนิตยาสารรายเดือนฮีโร่ส์ตั้งแต่เดือนธันวาคม ค.ศ. 2014 จนถึงเดือนธันวาคม ค.ศ. 2020 และได้เผยแพร่บนเว็บไซต์ คอมมิเพล็กซ์ (Comiplex)

## ภาพรวม
เป็นผลงานที่นำมาจากละครโทรทัศน์ชุดจากเรื่อง มาสค์ไรเดอร์คูกะ มาตีความใหม่ในรูปแบบหนังสือการ์ตูนญี่ปุ่น โดยเนื้อหาของเรื่องได้มีการเชื่อมโยงไปถึงมาสค์ไรเดอร์อากิโตะเพื่อให้โลกที่ปรากฏในเรื่องอยู่ในโลกเดียวกัน

## ตัวละคร
### ผู้แปลงร่างคูกะ
;โกได ยูสึเกะ (五代 雄介)
;คูกะรุ่นแรก (先代クウガ)
### ผู้แปลงร่างอากิโตะ
;สึงามิ ยูคินะ (津上 雪菜)
;สึงามิ โซอิจิ (津上 翔一)
;อากิโตะกลุ่มอื่น (その他のアギト)

### สำนักงานปราบปรามกำลังสิ่งมีชีวิตที่พิสูจน์ไม่ได้
;อิจิโจ คาโอรุ (一条 薫)
;มาสีคุระ ซาดาโอะ (松倉 貞雄)
;สุงิตะ โมริมิจิ (杉田 守道)
;ซาซายามะ โนโซมิ (笹山 望見)
;สึรุกะ เท็ตสึยะ (駿河 徹也)
### ผู้เกี่ยวข้องกับสำนักงานปราบปรามกำลังสิ่งมีชีวิตที่พิสูจน์ไม่ได้
;ซาวาตาริ ซากุระโกะ (沢渡 桜子)
;สึบาคิ ชูอิจิ (椿 秀一)
;อาโนคิดะ ฮิคาริ (榎田 ひかり)
### ตัวละครอื่นๆ
;โกได มิโนริ (五代 みのり)
;อิจิโจ คารินะ (一条 香里奈)
;ฮนดะ เอมิ (本田 絵美)

## กูรอนกิ
### กลุ่มระ
;ระ บัลบะ เดะ (ラ・バルバ・デ)
### กลุ่มซุ
;ซุ เกะมุน บะ (ズ・グムン・バ)
;ซุ โกโอมะ เกะ (ズ・ゴオマ・グ)
;ซุ บะซือ บะ (ズ・バヅー・バ)
;ซุ เมบิโอะ ดะ (ズ・メビオ・ダ)
;ซุ ไซน์ ดะ (ズ・ザイン・ダ)
### กลุ่มเมะ
;เมะ บาจิสึ บะ (メ・バヂス・バ)
;เมะ กรุเมะ เระ (メ・ガルメ・レ)
;เมะ กาโดระ ดะ (メ・ガドラ・ダ)
;เมะ บิรัน กิ (メ・ビラン・ギ)
;เมะ กิโนะกะ เดะ (メ・ギノガ・デ)
;เมะ กิอิกะ กิ (メ・ギイガ・ギ)
;เมะ เกียริโดะ กิ (メ・ギャリド・ギ)
;เมะ คาริมะ บะ (メ・ガリマ・バ)
### เผ่าโกะ
;โกะ บาดา บะ (ゴ・バダー・バ)
### ไม่ระบุเผ่า
;โดรุโดะ (ドルド) / ระ โดรุโดะ กู (ラ･ドルド･グ)
;คุคุสึ (九窟)

## ข้อมูลอื่นๆ

## รายชื่อรวมเล่ม

## อ้างอิง

### หมายเหตุ


## แหล่งข้อมูลอื่น
* มาสค์ไรเดอร์คูกะ (มังงะ) 
* 仮面ライダークウガ | コミプレ

หมวดหมู่:มังงะที่ตีพิมพ์ในปี พ.ศ. 2557
ตำบลท่าทอง (อำเภอเมืองพิษณุโลก)

**ท่าทอง** เป็นตำบลหนึ่งในอำเภอเมืองพิษณุโลก จังหวัดพิษณุโลก ทั้งพื้นที่ของตำบลอยู่ในความรับผิดชอบของเทศบาลตำบลท่าทอง

## ภูมิศาสตร์
ทิศตะวันออกเฉียงเหนือจรดตำบลวัดจันทร์ อำเภอเมืองพิษณุโลกทิศตะวันออกจรดตำบลบึงพระทิศใต้จรดตำบลท่าโพธิ์และทิศตะวันตกจรดตำบลบางระกำของอำเภอบางระกำ ท่าทองตั้งอยู่ในลุ่มน้ำน่านซึ่งเป็นส่วนหนึ่งของลุ่มน้ำเจ้าพระยา

## หมู่บ้าน
ตำบลท่าทองแบ่งออกเป็น 11 หมู่บ้าน ดังต่อไปนี้
* หมู่ที่ 1 บ้านกรอก
* หมู่ที่ 2 บ้านวัดจุฬามณี
* หมู่ที่ 3 บ้านท่าทองตะวันออก
* หมู่ที่ 4 บ้านจูงนาง
* หมู่ที่ 5 บ้านท่าทองตะวันตก
* หมู่ที่ 6 บ้านไร่
* หมู่ที่ 7 บ้านหนองหัวยาง
* หมู่ที่ 8 บ้านวังกระบาก
* หมู่ที่ 9 บ้านไผ่วง
* หมู่ที่ 10 บ้านต้นหว้า
* หมู่ที่ 11 บ้านจูงนางนอก

## ประวัติศาสตร์
* บ้านวัดจุฬามณีเคยเป็นท่าเรือที่เจริญรุ่งเรืองในอดีตเคยใช้ขนส่งพืชผลไป กรุงเทพ เพื่อแลกกับ เงินตรา และ ทองคำ
* สมเด็จพระบรมไตรโลกนาถ (พ.ศ. 1991–2031) มีผู้ติดตามมากกว่า 2,000 คนได้รับการอุปสมบทเป็นพระที่วัดจุฬามณีในปี พ.ศ. 2004

## เศรษฐกิจ
เศรษฐกิจของท่าทองในปัจจุบันนั้นมาจากการทำนาและปลูกผัก

## วัด
* วัดจุฬามณี ที่บ้านวัดจุฬามณี
* วัดศรีรัตนาราม ที่บ้านจูงนาง
* วัดสว่างอารมณ์ ที่บ้านไร่
* วัดหนองหัวยาง ที่บ้านหนองหัวยาง

## หน่วยงานของรัฐ
* สำนักชลประทานบ้านท่าทอง
* สหกรณ์จังหวัดพิษณุโลก

## สถานศึกษา
* โรงเรียนพิษณุโลกพิทยาคม
* โรงเรียนท่าทองพิทยาคม

## สถานที่ท่องเที่ยว
* วัดจุฬามณี เป็นที่รู้จักกันถึงพระปรางค์และยังมีการออกแบบปูนปลาสเตอร์ที่ประณีต นอกจากนี้ยังเป็นวัดที่เก่าแก่ที่สุดที่ยังคงอยู่ในจังหวัดพิษณุโลก
* แพปลาวัดจูงนาง
* ศูนย์วิทยาศาสตร์เพื่อการศึกษาพิษณุโลก เป็นแหล่งเรียนรู้เกี่ยวกับด้านวิทยาศาสตร์ เทคโนโลยี และสิ่งแวดล้อม 

## อ้างอิง

## แหล่งข้อมูลอื่น
* เว็บไซต์เทศบาลตำบลท่าทอง
* ข้อมูลตำบลท่าทอง อำเภอเมือง พิษณุโลก  ไทยตำบล

ท่าทอง
ท่าทอง
หมวดหมู่:อำเภอเมืองพิษณุโลก
ฮิงาชิฮิโรชิมะ

**ฮิงาชิฮิโรชิมะ** () เป็นนครในจังหวัดฮิโรชิมะ ประเทศญี่ปุ่น ตั้งอยู่ทางตะวันออกของนครฮิโรชิมะ เป็นที่ตั้งของมหาวิทยาลัยฮิโรชิมะ และเป็นเมืองบริวารของนครฮิโรชิมะที่ผู้คนใช้อยู่อาศัยเพื่อเดินทางเข้าออก เมืองนี้ขึ้นชื่อเรื่องการบ่มสาเก งานประเพณีสาเกจะจัดขึ้นราวเดือนตุลาคมของทุกปี

## แหล่งข้อมูลอื่น
* 
* เว็บไซต์ทางการนครฮิงาชิฮิโรชิมะ 
* เว็บไซต์ทางการนครฮิงาชิฮิโรชิมะ 

หมวดหมู่:นครในจังหวัดฮิโรชิมะ
ยุทธการที่เกาะอาเงาร์

**ยุทธการที่เกาะอาเงาร์** เป็นการสู้รบในการทัพแปซิฟิกในสงครามโลกครั้งที่สอง การสู้รบบนเกาะอาเงาร์ในหมู่เกาะปาเลา ตั้งแต่วันที่ 17 กันยายน ถึง 22 ตุลาคม ค.ศ. 1944 การรบครั้งนี้เป็นส่วนหนึ่งของการทัพการรุกขนาดใหญ่ที่เป็นที่รู้จักกันคือ ปฏิบัติการโฟเรเจอร์ ซึ่งดำเนินตั้งแต่เดือนมิถุนายน ค.ศ. 1944 ถึง พฤศจิกายน ค.ศ. 1944 ในปฏิบัติการในเขตสงครามแปซิฟิก และปฏิบัติการสเตเลเมที2 โดยเฉพาะอย่างยิ่ง

## อ้างอิง

หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:สงครามแปซิฟิก
หมวดหมู่:ยุทธการในสงครามโลกครั้งที่สองเกี่ยวข้องกับญี่ปุ่น
หมวดหมู่:ยุทธการในสงครามโลกครั้งที่สองเกี่ยวข้องกับสหรัฐ
หมวดหมู่:เหตุการณ์ในเดือนตุลาคม พ.ศ. 2487
พุทธศตวรรษที่ 7

**พุทธศตวรรษที่ 7** อยู่ระหว่างปี พ.ศ. 601 ถึง 700

## เหตุการณ์
* พ.ศ. 648 (ค.ศ. 105) - ไช่ หลุน ขันที ชาวจีนในสมัย ราชวงศ์ฮั่นตะวันออก ประดิษฐ์กระดาษขึ้นใช้เป็นคนแรกของโลก

## วันเกิด
* พ.ศ. 627 (ค.ศ. 84) - จักรพรรดิเซมุ จักรพรรดิองค์ที่ 13 ของญี่ปุ่น

## ถึงแก่กรรม
* พ.ศ. 608 (ค.ศ. 65) - แซแนกาผู้ลูก รัฐบุรุษ นักปราชญ์ นักเขียน ยุค จักรวรรดิโรมันตะวันตก
* พ.ศ. 611 (ค.ศ. 68) - จักรพรรดิแนโร จักรพรรดิแห่ง จักรวรรดิโรมันตะวันตก
* พ.ศ. 612 (ค.ศ. 69) - 
** จักรพรรดิกัลบา จักรพรรดิแห่ง จักรวรรดิโรมันตะวันตก
** จักรพรรดิออโท จักรพรรดิแห่ง จักรวรรดิโรมันตะวันตก 
** จักรพรรดิวิแต็ลลิอุส จักรพรรดิแห่ง จักรวรรดิโรมันตะวันตก
* พ.ศ. 664 (ค.ศ. 121) - ไช่ หลุน ขันทีชาวจีน
* พ.ศ. 689 (ค.ศ. 146) - พระเจ้าแทโจมหาราช กษัตริย์องค์ที่ 6 แห่ง อาณาจักรโคกูรยอ

## ทศวรรษและปีพุทธศักราช

หมวดหมู่:พุทธสหัสวรรษที่ 1
หมวดหมู่:พุทธศตวรรษที่ 7
พุทธศตวรรษที่ 21

**พุทธศตวรรษที่ 21** อยู่ระหว่างปี พ.ศ. 2001 ถึง พ.ศ. 2100

## เหตุการณ์
* พ.ศ. 2081 (ค.ศ. 1538) - เกิดสงครามระหว่างไทยกับพม่าเป็นครั้งแรกที่เมืองเชียงกราน
* พ.ศ. 2089 (ค.ศ. 1546) - 
** สมเด็จพระชัยราชาธิราช ถูกปลงพระชนม์เสด็จสวรรคต
** สมเด็จพระยอดฟ้า พระราชโอรสของสมเด็จพระชัยราชาธิราชประกอบพระราชพิธีบรมราชาภิเษก
* พ.ศ. 2091 (ค.ศ. 1548) 
** สมเด็จพระยอดฟ้า ถูกปลงพระชนม์เสด็จสวรรคต
** ขุนพิเรนทรเทพ และคณะก่อการโค่นอำนาจ ขุนวรวงศาธิราช และ นางพระยาแม่อยู่หัวศรีสุดาจันทร์
** พระเทียรราชา ประกอบพระราชพิธีบรมราชาภิเษกขึ้นเป็น สมเด็จพระมหาจักรพรรดิ

## วันเกิด
* พ.ศ. 2098 (ค.ศ. 1555) - สมเด็จพระนเรศวรมหาราช กษัตริย์แห่งกรุงศรีอยุธยา (สวรรคต พ.ศ. 2148)

## วันถึงแก่กรรม
* พ.ศ. 2090 (ค.ศ. 1547) - พระเจ้าเฮนรีที่ 8 แห่งอังกฤษ
* พ.ศ. 2091 (ค.ศ. 1548)
** สมเด็จพระยอดฟ้า กษัตริย์แห่งกรุงศรีอยุธยา
** สมเด็จพระสุริโยทัย พระอัครมเหสีใน สมเด็จพระมหาจักรพรรดิ
** ขุนวรวงศาธิราช
** นางพระยาแม่อยู่หัวศรีสุดาจันทร์
* พ.ศ. 2094 (ค.ศ. 1551) - พระเจ้าตะเบ็งชะเวตี้ กษัตริย์องค์ที่ 2 แห่ง ราชวงศ์ตองอู
* พ.ศ. 2100 (ค.ศ. 1557) - จักรพรรดิโกะ-นะระ จักรพรรดิแห่งญี่ปุ่น

## ทศวรรษและปีพุทธศักราช

หมวดหมู่:พุทธสหัสวรรษที่ 2
หมวดหมู่:พุทธศตวรรษที่ 21
วอลเลย์บอลโปรชาเลนจ์ 2019

**วอลเลย์บอลโปรชาเลนจ์ 2019** เป็นการแข่งขันวอลเลย์บอลโปรชาเลนจ์ครั้งที่ 8 ซึ่งในฤดูกาลนี้จะมีสโมสรเข้าร่วมการแข่งขันเป็น 10 สโมสร โดยจะเริ่มแข่งขันระหว่างวันที่ 25 สิงหาคม ถึง 31 สิงหาคม พ.ศ. 2562 ณ อาคารนันทนาการ มหาวิทยาลัยรังสิต

## ทีมชาย
### ตารางคะแนน

|}

### ผลการแข่งขัน

|}

## ทีมหญิง
### ตารางคะแนน

|}

### ผลการแข่งขัน

|}

## อ้างอิง

## แหล่งข้อมูลอื่น
* 
* 
* 

หมวดหมู่:วอลเลย์บอลโปรชาเลนจ์
หมวดหมู่:วอลเลย์บอลในปี พ.ศ. 2562
หมวดหมู่:การแข่งขันวอลเลย์บอลในประเทศไทย
หมวดหมู่:การแข่งขันกีฬาในจังหวัดปทุมธานี
พระแท่นวัชรอาสน์

**พระแท่นวัชรอาสน์** () เป็นบัลลังก์ใน วัดมหาโพธิ์ ที่ พุทธคยา เป็นที่เชื่อกันว่าสร้างโดย พระเจ้าอโศกมหาราช ของ จักรวรรดิเมารยะ อยู่ระหว่าง 250-233 ปี ก่อนคริสตกาล ในสถานที่ซึ่ง พระโคตมพุทธเจ้า ทรงตรัสรู้เมื่อประมาณ 200 ปีก่อนหน้า

วัชรอาสน์คือบัลลังก์ (บัลลังก์; ที่นั่งหรือแท่นแห่งการตรัสรู้) ของ พระโคตมพุทธเจ้า เป็นสัญลักษณ์แสดงสถานที่ที่ พระโคตมพุทธเจ้า บรรลุวิมุตติสุข ตำราของทิเบตก็ใช้คำว่าวจีษณาเพื่ออ้างถึงพุทธคยาด้วย

หมวดหมู่:พุทธประวัติ
หมวดหมู่:สถาปัตยกรรมพุทธ
หมวดหมู่:พุทธคยา
แอมฟิเบีย

***แอมฟิเบีย*** () เป็นการ์ตูนทีวีแอนิเมชันของสหรัฐ ออกอากาศทางช่อง ดิสนีย์แชนแนล สร้างโดย แมตต์ บราลีย์ ฉายครั้งแรกเมื่อวันที่ 17 มิถุนายน 2562

เมื่อวันที่ 15 พฤษภาคม 2562 เป็นเวลาหนึ่งเดือนก่อนที่ซีรีส์จะออกอากาศรอบปฐมทัศน์ ซีรีส์ได้รับการอนุมัติให้มีฤดูกาลที่สองแล้ว  และได้มีการอนุมัติให้มีฤดูกาลที่สาม ก่อนฤดูกาลที่สองออกอากาศ

## พล็อต
ซีรีส์เรื่องนี้เล่าเรื่องการผจญภัยของเด็กหญิงลูกครึ่งไทย-อเมริกันวัย 13 ปีผู้เอาตัวเองเป็นหลัก นามว่า แอนน์ บุญช่วย หลังจากที่ขโมยกล่องดนตรีปริศนาในวันเกิดของเธอ เธอถูกส่งไปยังแอมฟิเบียอย่างน่าอัศจรรย์  เกาะสุดแปลกที่มีรูปร่างเหมือนใบบัว ที่เต็มไปด้วยลุ่มน้ำ มนุษย์กบพูดได้ และสัตว์ขนาดเล็กที่ใหญ่ยักษ์กว่าปกติ ไม่นานเธอก็ได้พบและเป็นเพื่อนกับกบ 10 ขวบผู้รักผจญภัยนามว่า สปริก แพลนเทอร์ ที่จะช่วยให้เธอเป็นวีรบุรุษที่แท้จริงในขณะที่กำลังพบกับมิตรภาพแท้อันแรกในชีวิตของเธอ นอกจากนี้ เธอยังต้องช่วยมนุษย์กบในเมืองวาร์ตวูดที่เผชิญหน้ากับมนุษย์คางคกจากหอคอยคางคกที่นำโดยผู้กองไกร์ม

ในซีซันที่สอง แอนน์และชาวแพลนทาร์ออกถนนไปยังเมืองหลวงนิวโทเปีย เมืองหลวงสะเทินน้ำสะเทินบก เพื่อเรียนรู้ความลับของกล่องภัยพิบัติและหาวิธีพาแอนน์กลับบ้าน ที่นั่น แอนน์ได้กลับมาพบกับมาร์ซีอีกครั้ง ซึ่งเสนอตัวเพื่อช่วยฟื้นฟูพลังของกล่องผ่านการทดลองในสมัยโบราณ โดยไม่ทราบว่ากษัตริย์แอนเดรียส (คีธ เดวิด) ผู้ปกครองของแอมฟิเบียแอบมีแผนสำหรับพวกเขา ในขณะเดียวกัน Sasha และ Grime วางแผนที่จะบุก Newtopia และโค่นล้มราชา ปล่อยให้คางคกปกครอง Amphibia ทั้งหมด

ในฤดูกาลที่สาม แอนและชาวแพลนตาร์ถูกส่งไปยังบ้านของแอนน์ในเขตชานเมืองอีสต์ลอสแอนเจลิส แอนน์ต้องช่วยครอบครัวกบปรับตัวให้เข้ากับโลกมนุษย์และปกปิดตัวตนของพวกเขาไว้เป็นความลับ ขณะเดียวกันก็ค้นหาวิธีที่จะกลับไปยังแอมฟิเบียและหยุดยั้งการรุกรานของแอนเดรียสบนลิขสิทธิ์ ในแอมฟิเบีย ซาชาและไกรม์นำชาววาร์ทวูดในการก่อกบฏต่อแอนเดรียส อย่างไรก็ตาม อันเดรียสเริ่มส่งกองกำลังมายังโลกเพื่อกำจัดแอนน์ ขณะที่รักษามาร์ซีให้อยู่ในสภาวะหยุดนิ่งในถังชะงักงันเพื่อเอาชนะแอนน์ หากกองกำลังของเขาล้มเหลวเมื่อเธออยู่ภายใต้อิทธิพลของเจ้านายของเขาที่จะหยาบและจัดการมาร์ซีให้ฆ่าเธอ เพื่อน.

## ตัวละคร

* **[[แอนน์ บุญช่วย]]** ()
* **สปริ๊ก แพลนเทอร์** ()
* **ฮ็อปป็อป แพลนเทอร์** ()
* **พอลลี่ แพลนเทอร์** ()
* **ซาช่า เวย์ไบรท์** ()
* **ผู้กองไกร์ม** ()
* **มาร์ซี่ วู** ()
* **ราชาแอนเดรียส** ()
* **แกนหลัก** () หรือ **ดาร์ซี่** ()

## จำนวนตอน

## อ้างอิง

## แหล่งข้อมูลอื่น
*
*
* Amphibia TH - แอมฟิเบีย ทางเฟซบุ๊ก


หมวดหมู่:การ์ตูนอเมริกัน
หมวดหมู่:รายการโทรทัศน์ภาษาอังกฤษ
หมวดหมู่:โทรทัศน์อเมริกันเชื้อสายไทย
หมวดหมู่:การ์ตูนสาวน้อยเวทมนตร์
หมวดหมู่:แอนิเมชันเกี่ยวกับความหลากหลายทางเพศ
หมวดหมู่:ดิสนีย์กับกลุ่มบุคคลที่มีความหลากหลายทางเพศ
หมวดหมู่:ราชอาณาจักรสมมุติ
หมวดหมู่:ประเทศที่เป็นเกาะสมมุติ
หมวดหมู่:เกาะสมมติ
หมวดหมู่:รายการโทรทัศน์ช่องดิสนีย์แชนแนล
หมวดหมู่:การ์ตูนทีวีแอนิเมชันที่มีฉากบนเกาะสมมติ
หมวดหมู่:การ์ตูนทีวีแอนิเมชันเกี่ยวกับกบและคางคก
หมวดหมู่:การ์ตูนทีวีแอนิเมชันตะวันตกที่ได้รับอิทธิพลจากสื่ออนิเมะ
หมวดหมู่:รายการโทรทัศน์ที่มีฉากในเทศมณฑลลอสแอนเจลิส
หมวดหมู่:การ์ตูนทีวีแอนิเมชันอเมริกันที่เริ่มออกอากาศตั้งแต่ พ.ศ. 2562
หมวดหมู่:รายการโทรทัศน์อเมริกันที่ยุติการออกอากาศในปี พ.ศ. 2565
เจ้าหญิงเอ็มมาแห่งอันฮัลท์-แบร์นบวร์ค-เชาม์บวร์ค-ฮ็อยม์

เจ้าหญิงเอ็มมาแห่งอันฮัลท์-แบร์นบวร์ค-เชาม์บวร์ค-ฮ็อยม์ () ประสูติเมื่อวันที่ 20 พฤษภาคม 2345 เป็นพระธิดาในเจ้าชายวิคทอร์ที่ 2 เจ้าชายแห่งอันฮัลท์-แบร์นบวร์ค-เชาม์บวร์ค-ฮ็อยม์ และเจ้าหญิงอมาเลียแห่งนัสเซา-วิลล์เบิร์ก 
## เสกสมรส
เจ้าหญิงเอ็มมาแห่งอันฮัลท์-แบร์นบวร์ค-เชาม์บวร์ค-ฮ็อยม์ ทรงเสกสมรสกับเจ้าชายเกออร์คที่ 2 เจ้าชายแห่งวัลเด็คและเพือร์ม็อนท์ เมื่อวันที่ 26 มิถุนายน 2366 มีพระบุตรดังนี้
#เจ้าหญิงออกัสตาแห่งวัลเด็คและเพือร์ม็อนท์
#เจ้าชายโจเซฟแห่งวัลเด็คและเพือร์ม็อนท์
#เจ้าหญิงเฮอร์มินน์แห่งวัลเด็คและเพือร์ม็อนท์
#เจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์
#เจ้าชายวอราดแห่งวัลเด็คและเพือร์ม็อนท์
## อ้างอิง

หมวดหมู่:ราชวงศ์วัลเด็คและเพือร์ม็อนท์
หมวดหมู่:เจ้าหญิงวัลเด็คและเพือร์ม็อนท์
หมวดหมู่:เจ้าหญิงเยอรมัน
หมวดหมู่:ราชวงศ์อัสคาเนีย
The Mask จักรราศี

**The Mask จักรราศี** เป็นรายการโทรทัศน์ประเภทเรียลลิตี้มิวสิกโชว์ฤดูกาลพิเศษของ The Mask Singer หน้ากากนักร้อง ของประเทศไทย ผลิตรายการโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ดำเนินรายการโดย กันต์ กันตถาวร เริ่มออกอากาศตอนแรกวันพฤหัสบดีที่ 29 สิงหาคม พ.ศ. 2562 เวลา 20.05 น. 

โดยรูปแบบการแข่งขันของฤดูกาลนี้จะแตกต่างกับ The Mask Line Thai และ The Mask วรรณคดีไทย โดยในฤดูกาลนี้ จะเน้นการนำเรื่องของจักรราศีและโหราศาสตร์เข้าไปผสมผสานด้วยในรายการ

## คณะกรรมการ
รายนามของคณะกรรมการแต่ละคน มีดังนี้

## ผู้เข้าแข่งขัน

### รอบแรก

### รอบ Semi-Final

### รอบ 4 คนสุดท้าย

### รอบ 3 คนสุดท้าย

### รอบ Final

### ตารางผลการแข่งขัน จักรราศี

* **สัญลักษณ์สี**
**** สีทอง หมายถึง ผู้ที่เป็นแชมป์**
** ** สีเงิน หมายถึง ผู้ที่เป็นรองแชมป์**
**** สีฟ้า หมายถึง ผู้ที่ตกรอบ 3 คนสุดท้าย**
**** สีครีม หมายถึง ผู้ที่ตกรอบ 4 คนสุดท้าย**
**** สีกากี หมายถึง ผู้ที่ตกรอบ Semi-Final**
**** สีชมพู หมายถึง ผู้ที่ตกรอบแรก**

## เรตติ้ง

## อ้างอิง

## แหล่งข้อมูลอื่น
* 

หมวดหมู่:The Mask Singer หน้ากากนักร้อง
หมวดหมู่:รายการโทรทัศน์ช่องเวิร์คพอยท์ทีวี
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2562
เดวี ซูการ์โน

**รัตนา ซารี เดวี ซูการ์โน** (; เกิด 6 กุมภาพันธ์ พ.ศ. 2483) นามเดิม **นาโอโกะ เนโมโตะ** () เป็นที่รู้จักในประเทศญี่ปุ่นว่า **คุณนายเดวี** () เป็นนักธุรกิจ, นักสังคมสงเคราะห์, ผู้มีชื่อเสียง และผู้มีจิตการกุศลชาวญี่ปุ่น รวมทั้งเป็นหนึ่งในภรรยาของซูการ์โน ประธานาธิบดีคนแรกของประเทศอินโดนีเซีย

## ประวัติ
เดวี ซูการ์โน มีนามเดิมว่านาโอโกะ เนโมโตะ เธอเข้าทำงานเป็นพนักงานต้อนรับและดูแลลูกค้าในบาร์แห่งหนึ่งย่านกินซะใกล้โรงแรมอิมพีเรียล ขณะที่เธออายุได้ 19 ปี ได้พบกับซูการ์โน ณ บาร์ดังกล่าว ขณะนั้นซูการ์โนอายุได้ 57 ปี ณ เวลานั้นเธอกำลังเรียนด้านศิลปะและความบันเทิงอยู่ หลังจากนั้นเธอสมรสกับซูการ์โนใน พ.ศ. 2505 และเปลี่ยนไปนับถือศาสนาอิสลาม ซูการ์โนตั้งชื่อภรรยาให้เป็นแบบอินโดนีเซียว่า "รัตนา ซารี เดวี ซูการ์โน" เป็นภาษาชวาที่ยืมจากสันสกฤตแปลว่า "เทพีแห่งมณีเนื้อแท้" ทั้งสองมีธิดาด้วยกันเพียงคนเดียวคือการ์ตีกา () ปัจจุบันเปลี่ยนชื่อเป็นจารีนา ()

พ.ศ. 2510 ซูการ์โนถูกซูฮาร์โตกระทำรัฐประหาร และซูการ์โนถึงแก่กรรมในอีกสามปีถัดมา เดวี ซูการ์โนผู้ตกพุ่มม่ายได้ย้ายไปอยู่ยุโรปและอาศัยตามประเทศต่าง ๆ เช่น ประเทศสวิตเซอร์แลนด์, ฝรั่งเศส และสหรัฐ กระทั่ง พ.ศ. 2551 เธอย้ายกลับไปอาศัยในย่านชิบูยะในโตเกียว ณ บ้านซึ่งเต็มไปด้วยความทรงจำ

ในประเทศญี่ปุ่นมักเรียกเธอว่าคุณนายเดวี มากกว่าที่จะเรียกชื่อจริง เธอปรากฏในสื่ออีกครั้งช่วงมกราคม พ.ศ. 2551 หลังซูฮาร์โตกล่าวโทษซูการ์โนว่าศึกษาการปกครองแบบระบบตัวแทน และเชื่อมโยงเขากับปล โปต จอมเผด็จการชาวกัมพูชา

พ.ศ. 2559 เธอพากย์เสียงเป็นพลอเรีย โอกันดา (Ploria Ōkanda) จากภาพยนตร์อนิเมะญี่ปุ่นเรื่อง *PriPara Minna no Akogare Let's Go PriPari*

## อ้างอิง

; บรรณานุกรม
* 
* 
* 
* 
* 

## แหล่งข้อมูลอื่น
* 
* Dewi Sukarno, *JapanZone*
* 

หมวดหมู่:สกุลซูการ์โน
หมวดหมู่:นักธุรกิจชาวญี่ปุ่น
หมวดหมู่:ผู้มีชื่อเสียงทางโทรทัศน์ชาวญี่ปุ่น
หมวดหมู่:มุสลิมชาวญี่ปุ่น
หมวดหมู่:บุคคลที่เปลี่ยนไปนับถือศาสนาอิสลาม
ฌูแซ ซารามากู

**ฌูแซ ดึ โซซา ซารามากู** (; 16 พฤศจิกายน ค.ศ. 1922 – 18 มิถุนายน ค.ศ. 2010) เป็นนักเขียนนวนิยายและความเรียง นักเขียนบทละคร กวี นักแปล และนักหนังสือพิมพ์ชาวโปรตุเกส เขาได้รับรางวัลกามอยช์ (รางวัลนักเขียนภาษาโปรตุเกส) ประจำปี ค.ศ. 1995 และรางวัลโนเบลสาขาวรรณกรรมประจำปี ค.ศ. 1998 นอกจากนี้ยังได้รับการพิจารณาว่าเป็นผู้ที่ทำให้งานร้อยแก้วภาษาโปรตุเกสเป็นที่รับรู้อย่างดีในระดับนานาชาติ

นวนิยายของซารามากูมักมีเค้าโครงสถานการณ์อัศจรรย์ เขากล่าวถึงประเด็นจริงจังต่าง ๆ โดยมีอารมณ์ร่วมไปกับมนุษยภาวะและการแยกอยู่โดดเดี่ยวของชีวิตแบบเมืองในปัจจุบัน ตัวละครของเขาต้องต่อสู้กับความต้องการสร้างความสัมพันธ์กับตัวละครอื่น ๆ ทั้งในระดับบุคคลและในระดับสังคม แต่ในขณะเดียวกันก็ยังต้องการความเป็นปัจเจกและค้นหาความหมายและเกียรติภูมินอกโครงสร้างทางการเมืองและเศรษฐกิจ แฮเริลด์ บลูม นักวิจารณ์วรรณกรรมชาวอเมริกัน พรรณนาซารามากูว่าเป็น "นักเขียนนวนิยายที่มีพรสวรรค์ที่สุดที่ยังมีชีวิตอยู่บนโลกทุกวันนี้" ใน ค.ศ. 2003 และกล่าวว่า เขาถือว่าซารามากูเป็น "ส่วนหนึ่งของบัญญัติตะวันตกอย่างถาวร" ใน ค.ศ. 2010 ส่วนเจมส์ วุด นักวิจารณ์วรรณกรรมชาวอังกฤษ ยกย่อง "น้ำเสียงอันเป็นเอกลักษณ์ในบันเทิงคดีของเขา เพราะเขาเล่าเรื่องในนวนิยายราวกับว่าเขาเป็นคนที่ทั้งชาญฉลาดและไม่รู้เรื่องรู้ราว"

หนังสือของซารามากูจำหน่ายได้มากกว่าสองล้านเล่มเฉพาะในโปรตุเกสประเทศเดียว และงานเขียนของเขายังได้รับการแปลเป็นภาษาต่าง ๆ ถึง 25 ภาษา ในฐานะผู้สนับสนุนเรียกร้องลัทธิคอมมิวนิสต์แบบอิสรนิยม ซารามากูได้วิพากษ์วิจารณ์สถาบันต่าง ๆ อย่างพระศาสนจักรคาทอลิก สหภาพยุโรป และกองทุนการเงินระหว่างประเทศเป็นต้น ในฐานะผู้ถืออเทวนิยม เขาเสนอว่าความรักเป็นเครื่องมือสำหรับการพัฒนามนุษยภาวะ ใน ค.ศ. 1992 รัฐบาลโปรตุเกสสมัยนายกรัฐมนตรีอานีบัล กาวากู ซิลวา มีคำสั่งให้ถอนเรื่อง  ("พระวรสารตามพระเยซูคริสต์") ออกจากการตัดสินรางวัลอาริสเทออน (Aristeion Prize) ในรอบสุดท้ายโดยอ้างว่างานชิ้นนี้มีเนื้อหาดูหมิ่นศาสนา ซารามากูรู้สึกท้อใจกับการตรวจพิจารณาทางการเมืองเช่นนี้ จึงลี้ภัยไปยังเกาะลันซาโรเตของสเปนและอาศัยอยู่ที่นั่นจนกระทั่งเสียชีวิตใน ค.ศ. 2010

ซารามากูเป็นสมาชิกก่อตั้งของแนวหน้าแห่งชาติเพื่อการปกป้องวัฒนธรรม () ในลิสบอนเมื่อ ค.ศ. 1992 และเป็นผู้ก่อตั้งสภานักเขียนยุโรป (European Writers’ Parliament) ร่วมกับออร์ฮัน พามุค

## อ้างอิง

หมวดหมู่:บุคคลจากเขตซังตาไร
หมวดหมู่:นักเขียนนวนิยายชาวโปรตุเกส
หมวดหมู่:นักเขียนประเภทสัจนิยมมหัศจรรย์
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:ชาวโปรตุเกสผู้ได้รับรางวัลโนเบล
หมวดหมู่:ผู้ถืออเทวนิยม
หมวดหมู่:ผู้นิยมลัทธิอนาธิปไตย
หมวดหมู่:นักอิสรนิยม
หมวดหมู่:นักสังคมนิยม
หมวดหมู่:คอมมิวนิสต์ชาวโปรตุเกส
หมวดหมู่:เสียชีวิตจากมะเร็งเม็ดเลือดขาว
เจ้าหญิงเรชิ (พระราชธิดาของจักรพรรดิโกะ-โทะบะ)

**เจ้าหญิงเรชิ** (礼子内親王, 1200 - 1273) เป็นพระราชวงศ์ช่วงต้น ยุคคามากูระ พระราชธิดาองค์ที่ 3 ของ จักรพรรดิโกะ-โทะบะ จักรพรรดิองค์ที่ 82 ส่วนพระมารดาเป็นบุตรสาวของ ไนไดจิง มีพระเชษฐาและพระอนุชาร่วมพระมารดาเดียวกันคือ เจ้าชายโดโจเนียวโด และ เจ้าชายโยริฮิโตะ ต่อมาเป็น ไซอิง หรือหัวหน้านักบวชหญิงชั้นสูงในรัชสมัย จักรพรรดิสึจิมิกาโดะ จักรพรรดิองค์ที่ 83 และ จักรพรรดิจุนโตกุ จักรพรรดิองค์ที่ 84

หมวดหมู่:พระราชธิดาในจักรพรรดิญี่ปุ่น
หมวดหมู่:บุคคลในยุคคามากูระ
ตลาดน้ำ

**ตลาดน้ำ** คือพื้นที่ชุมชนเพื่อซื้อขายของต่าง ๆ ทางน้ำ โดยมีเรือเป็นพาหนะในการบรรทุกสินค้า สามารถพบตลาดน้ำได้ในประเทศไทย อินโดนีเซีย เวียดนาม ศรีลังกา บังกลาเทศ และอินเดีย

## ประเทศไทย
[thumb|[ตลาดน้ำอัมพวา จังหวัดสมุทรสงคราม]]
[thumb|[ตลาดน้ำดำเนินสะดวก จังหวัดราชบุรี]]
ในประเทศไทย แต่เดิมเรียกว่า **ตลาดท้องน้ำ** จนกระทั่งในรัชสมัยพระบาทสมเด็จพระมงกุฎเกล้าเจ้าอยู่หัว จึงเปลี่ยนมาเรียกว่า ตลาดน้ำ แทน

ในอดีตแม่น้ำลำคลองเป็นเส้นทางคมนาคมที่สำคัญ ผู้คนมักตั้งบ้านเรือนและทำสวนทำไร่ริมน้ำ จึงถูกลำเลียงโดยเรือไปยังผู้ซื้อเกิดเป็นตลาดขึ้น ในกรุงเทพมหานครเป็นที่ตั้งของชุมชนชาวสวนตั้งแต่สมัยกรุงศรีอยุธยา เรียกว่าชุมชนสวนบางกอก มีการขุดคลองผันน้ำเข้าสวนเป็นจำนวนมาก เกิดเป็นโครงข่ายคูคลอง ในแต่ละพื้นที่มีผลผลิตที่แตกต่างกัน อาทิ ลางสาดคลองสาน ส้มบางมด ส้มโอวัดจันทร์ เป็นต้น จึงทำให้เกิดการแลกเปลี่ยนสินค้ากัน จนเกิดขึ้นเป็นตลาดน้ำ ในสมัยรัตนโกสินทร์ตอนต้น ตลาดน้ำที่สำคัญแห่งแรก น่าจะเป็นปากคลองตลาด ซึ่งอยู่ระหว่างป้อมจักรเพชร และป้อมผีเสื้อ ตลาดน้ำในต้นรัตนโกสินทร์ ได้แก่ ตลาดน้ำบางกอกน้อย ตลาดน้ำคลองบางหลวง ตลาดน้ำวัดทอง ตลาดน้ำวัดไทร ตลาดน้ำวัดคลองดาวคะนอง ตลาดน้ำคลองมหานาค ตลาดน้ำคลองคูพระนครเดิม ตลาดน้ำคลองดำเนินสะดวก ตลาดน้ำคลองโพหัก ตลาดน้ำอัมพวา ตลาดท่าคา ตลาดน้ำบ้านกระแชง ฯลฯ 

ในช่วงรัชสมัยพระบาทสมเด็จพระจุลจอมเกล้าเจ้าอยู่หัว ถือเป็นยุคสมัยของตลาดน้ำและชุมชนเกษตรกรรม มีการขุดคลองสำคัญได้แก่ คลองดำเนินสะดวกและคลองภาษีเจริญ เพื่อเชื่อมโยงแม่น้ำท่าจีน แม่น้ำเจ้าพระยา และแม่น้ำแม่กลอง ทำให้เกิดเครือข่ายเชื่อมโยงแม่น้ำขึ้น ส่งผลทำให้เกิดตลาดน้ำมากมาย 

ภายหลังปี 2500 รัฐได้ตระหนักถึงการพัฒนาชุมชน ทั้งในด้านเศรษฐกิจและสังคมแบบตะวันตก มีการตัดถนนเข้าสู่ชุมชน มีการพัฒนาระบบชลประทาน ตลอดจนระบบสาธารณูปโภคต่าง ๆ ทำให้พื้นที่เกษตรกรรมลดลง วิถีชีวิตทางน้ำจึงลดลง และนับแต่ปี 2520 ตลาดน้ำในกรุงเทพฯ และปริมณฑลได้สิ้นสุดเกือบทั้งหมด จนในช่วงปี 2540 เกิดกระแสการท่องเที่ยวเชิงอนุรักษ์ ประกอบกับทางรัฐมีนโยบายส่งเสริมการท่องเที่ยวในประเทศไทย ทำให้มีการฟื้นฟูตลาดน้ำขึ้นมาใหม่ 

ในปัจจุบัน มีตลาดน้ำในกรุงเทพมหานครและปริมณฑล ได้แก่ ตลาดน้ำบางพลี ตลาดน้ำบางน้ำผึ้ง ตลาดน้ำบางหัวเสือ ตลาดน้ำวัดสะพาน ตลาดน้ำตลิ่งชัน ตลาดน้ำวัดจำปา ตลาดน้ำคลองลัดมะยม ตลาดน้ำดอนหวาย ตลาดน้ำบางคูเวียง ตลาดน้ำแสงสิริธรรม ตลาดน้ำไทรน้อย ตลาดน้ำลำพญา ตลาดน้ำคลองบางหลวง และตลาดน้ำขวัญ-เรียม 

ส่วนในต่างจังหวัด ได้แก่ ตลาดน้ำอัมพวา ตลาดน้ำทุ่งบัวชม ตลาดน้ำอโยธยา ตลาดน้ำดำเนินสะดวก ตลาดน้ำสี่ภาค ตลาดน้ำหัวหินสามพันนาม ตลาดน้ำหัวหิน ตลาดน้ำบางน้อย ตลาดน้ำคลองแห ตลาดน้ำบางคล้า ตลาดน้ำปากช่อง ตลาดน้ำท่าคา ตลาดน้ำวัดตะเคียน

## อินโดนีเซีย
[thumb|right|ตลาดน้ำใน[Banjarmasin|บันจาร์มาซิน]]
ตลาดน้ำในประเทศอินโดนีเซียเป็นแหล่งค้าขายสินค้าหลากหลายประเภท รวมถึงมีการขายของบนเรือ เดิมทีตลาดน้ำไม่ได้มีไว้สำหรับเป็นแหล่งท่องเที่ยว แต่มีความสำคัญในเมืองที่มีแม่น้ำสายใหญ่ โดยเฉพาะเมืองในกาลีมันตันและสุมาตรา อย่างไรก็ตามตลาดน้ำเปลี่ยนมาเป็นแหล่งท่องเที่ยว โดยเฉพาะเมืองในกาลีมันตัน

## อินเดีย
มีตลาดน้ำที่เมืองศรีนครในรัฐชัมมูและกัศมีร์ บริเวณทะเลสาบดาล เปิดทำการทุกวัน โดยค้าขายบริเวณริมฝั่งของทะเลสาบ

## อ้างอิง
ชูโจฮิเมะ

[thumb|250px|right|ภาพชูโจฮิเมะและวิญญาณของแม่เลี้ยงใจร้ายที่สื่อด้วยรูปลักษณ์งูโดย[โยชิโตชิ]]
[thumb|250px|right|ภาพ[มณฑลไทมะ]]
**ชูโจฮิเมะ** หรือ **ฮาเซฮิเมะ** () เอกสารหลายแห่งระบุว่านางเป็นธิดาของฟูจิวาระ โนะ โทโยนาริ เธอหลบหนีการลอบสังหารจากแม่เลี้ยงด้วยการบวชเป็นภิกษุณีที่วัดไทมะเดระในเมืองนาระโดยใช้นามว่า **เซ็นชินนิ** และฉายาทางธรรมว่า **ฮนโย** () เรื่องราวของเธอได้กลายเป็นนิทานพื้นบ้าน เนื้อหามุ่งเน้นไปที่ความกตัญญูกตเวที บ้างก็กล่าวว่าเรื่องดังกล่าวเป็น "ซินเดอเรลลาฉบับญี่ปุ่น"

## ประวัติ
กล่าวกันว่าชูโจฮิเมะเป็นธิดาของขุนนางในวังหลวงจากสกุลฟูจิวาระที่เกิดกับมารดาซึ่งเป็นเจ้าหญิง เรื่องราวเบื้องกำเนิดของเธอขัดแย้งกันหลายแห่ง แต่โดยมากเชื่อว่าเธอเกิดในศตวรรษที่ 8 ตรงกับรัชสมัยของจักรพรรดิโชมุ เป็นธิดาของฟูจิวาระ โนะ โทโยนาริ แต่หลักฐานบางแห่งก็อ้างว่าเธอเป็นธิดาของฟูจิวาระ โนะ โทโยชิเงะ บางฉบับก็ระบุว่าเธอคือกวนอิมกลับชาติมาเกิดก็มี ท้องเรื่องระบุว่ามารดาของเธอเป็นคนมีบุตรยาก จึงขอพรจากกวนอิมให้ตนมีลูกสาว โดยแลกกับชีวิตของตน ครั้นชูโจฮิเมะมีอายุได้สามขวบ มารดาก็เสียชีวิต ส่วนบิดาสมรสใหม่

เนื้อหาในหลาย ๆ แห่งระบุว่าภรรยาใหม่ของพ่อมักข่มเหงคะเนงร้ายต่อชูโจฮิเมะ บางฉบับระบุถึงความโหดร้ายของแม่เลี้ยงนี้ว่านางสั่งให้ชูโจฮิเมะไปที่ภูเขาหวังให้อดตายที่นั่น บางฉบับก็ว่าชูโจฮิเมะยังคงอาศัยอยู่ที่บ้านและคัดลอกพระสูตรโดยหวังว่าผลบุญจะส่งให้มารดาไปสู่พุทธเกษตร แต่การกระทำเหล่านี้ไม่เป็นที่ต้องใจของแม่เลี้ยง เป็นเหตุที่ทำให้เธอถูกลอบทำร้าย ทว่าเธอได้รับการช่วยเหลือจากภิกษุณีจากวัดไทมะเดระก่อนอุปสมบทเป็นภิกษุณี เมื่อเข้าสู่ร่มกาสาวพัสตร์ ก็ได้ประพฤติตนตามระเบียบอย่างเคร่งครัดรวมทั้งบำเพ็ญกัมมัฏฐาน จนได้รับสมญาว่าเป็น "พระพุทธเจ้าที่มีชีวิต" ในช่วงเวลาดังกล่าวเธอใช้เวลาว่างไปกับงานประดิษฐ์และงานเย็บปักถักร้อย

ชูโจฮิเมะทอผ้าจากใยบัวและวาดภาพมณฑลไทระซึ่งแสดงถึงภาพแดนพุทธเกษตร กล่าวกันว่าเธอทำทุกอย่างเหล่านี้ได้ในคืนเดียว บางฉบับก็ว่าเธอขอพรจากพระอมิตาภพุทธะและได้รับการช่วยเหลือจนเป็นผลสำเร็จ

## ในวัฒนธรรมร่วมสมัย
* พ.ศ. 2454 มีภาพยนตร์เงียบฉบับสั้น นำแสดงโดยมัตสึโนซูเกะ โอโนเอะ เนื้อเรื่องอิงจากตำนานชูโจฮิเมะ
* พ.ศ. 2482 เป็นตัวละครหลักจากนวนิยายเรื่อง "ชิชะ โนะ โช" (Shisha no sho) โดยชิโนบุ โอริกูจิ

## อ้างอิง

## แหล่งข้อมูลอื่น
* 
* 

หมวดหมู่:ตระกูลฟูจิวาระ
หมวดหมู่:คติชนญี่ปุ่น
หมวดหมู่:พุทธศาสนิกชนชาวญี่ปุ่น
ฑิชากร บุญเลิศ

**ฑิชากร บุญเลิศ** เป็นนักวอลเลย์บอลหญิงชาวไทย ปัจจุบันอยู่ต้นสังกัดไดมอนด์ฟู้ด วีซี

## สโมสร
*  ทรีบรอดแบนด์ นครนนท์  (2016–2022)

## ผลงาน
### ทีมชาติ
* วอลเลย์บอลหญิงชิงแชมป์เอเชีย 2019 - 16x16px รองชนะเลิศ กับ ทีมชาติไทย

### สโมสร
* ไทยเดนมาร์คซูเปอร์ลีก 2017 - ไฟล์:Med_3.png อันดับที่3,กับ  ทรีบรอดแบนด์ นครนนท์
* ไทยเดนมาร์คซูเปอร์ลีก 2018 - ไฟล์:Med_3.png อันดับที่3 กับ ทรีบรอดแบนด์ นครนนท์
* ไทยแลนด์ลีก 2018-19- ไฟล์:Med_3.png อันดับที่3 กับ  ทรีบรอดแบนด์ นครนนท์
* ไทยเดนมาร์คซูเปอร์ลีก 2019 - ไฟล์:Med_3.png อันดับที่3  กับ  ทรีบรอดแบนด์ นครนนท์

## อ้างอิง

## แหล่งข้อมูล
* FIVB Biography

ฑิชากร บุญเลิศ
หมวดหมู่:นักวอลเลย์บอลหญิงชาวไทย
หมวดหมู่:ผู้เล่นสโมสรวอลเลย์บอลนครนนท์
หมวดหมู่:นักกีฬาจากจังหวัดนนทบุรี
วังเกอเลียน

**วังเกอเลียน** () เป็นหมู่บ้านในรัฐปะลิส ประเทศมาเลเซีย ตั้งอยู่ที่ชายแดนมาเลเซีย–ไทย ตัวหมู่บ้านเป็นที่โด่งดังเพราะมีนักท่องเทียวมาเที่ยวที่ตลาดริมชายแดนทั้งสองฝั่ง แต่อย่างไรก็ตาม หมู่บ้านนี้เสียความโด่งดังไป เนื่องจากการมีการพบสุสานหมู่ (Mass Graves) ของเหยื่อจากการค้ามนุษย์ในปี ค.ศ. 2015

## ภูมิศาสตร์
วังเกอเลียนตั้งอยู่ทางเหนือของรัฐปะลิส และเป็นหนึ่งในหมู่บ้านที่อยู่ทางเหนือสุดในคาบสมุทรมาเลย์ ตั้งอยู่ที่ตีนภูเขานากาวัน (Nakawan Range) และล้อมรอบด้วยภูเขา โดยมีถนน R15 ที่เชื่อมต่อวังเกอเลียนกับส่วนอื่นของรัฐปะลิสซึ่งอยู่ห่างไป 10 กิโลเมตร ทางทิศใต้ ส่วนทางเหนือคือชายแดนไปประเทศไทยอยู่ห่างไป 4 กิโลเมตร ทางตะวันออกคือปาดังเบซาร์ ซึ่งเป็นทางผ่านแดนหลักของรัฐปะลิสอยู่ห่างไป 20 กิโลเมตร และทางใต้คือกันการ์ เมืองหลวงของรัฐ อยู่ห่างไป 33 กิโลเมตร

## สถานที่ท่องเที่ยว
### ตลาดชายแดน
ตัวหมู่บ้านเป็นสถานที่ท่องเที่ยวที่รู้จักกันทั้งนักท่องเที่ยวและคนในท้องถิ่น เพราะมีตลาดอยู่ทั้งสองฝั่ง ทางรัฐบาลไทยและมาเลเซียอนุญาตให้ผู้คนข้ามประเทศได้โดยทางฝั่งมาเลย์ต้องแสดงบัตรประจำตัวก่อนถึงจะผ่านได้ แต่ฝั่งไทยสามารถข้ามได้โดยไม่ต้องแสดงอะไรทั้งสิ้น โดยที่ทั้งสองประเทศมีข้อแม้ให้ไปไม่ห่างจากชายแดนภายในรัศมี 1 กิโลเมตร

ความโด่งดังของตลาดได้เพิ่มขึ้นเพราะทางรัฐบาลมาเลย์ทำให้การผ่านแดนรัดกุมมากขึ้น สืบเนื่องจากการพบสุสานหมู่ของเหยื่อจากการค้ามนุษย์ และค่ายขนส่งที่ผิดกฎหมายในป่าบริเวณใกล้เคียงเมื่อปี ค.ศ. 2015 จนถึงเดือนเมษายนของปีเดียวกัน ทางรัฐบาลมาเลเซียได้หยุดโครงการนี้ เพื่อไม่ให้มีเหยื่อจากการค้ามนุษย์ที่ประเทศไทยเข้ามาในประเทศมาเลเซียได้

## ด่านผ่านชายแดน
วังเกอเลียนเป็นหนึ่งในสองด่านชายแดนระหว่างมาเลเซียกับไทยในรัฐปะลิส โดยอีกอันหนึ่งคือปาดังเบซาร์ โดยอีกฝั่งหนึ่งของชายแดนวังเกอเลียนคือตำบลวังประจันในอำเภอควนโดน จังหวัดสตูล ภาคใต้ของประเทศไทย

## สุสานหมู่วังเกอเลียน
ในปี ค.ศ. 2015 มีการค้นพบสุสานหมู่ซึ่งเชื่อว่าเป็นชาวโรฮีนจาที่ตกเป็นเหยื่อการค้ามนุษย์ในป่าทางตอนเหนือของวังเกอเลียนในเขตที่มีชื่อว่าวังบุรมา มีรายงานว่ามีศพกว่า 139 คน และค่ายกักกัน 29 แห่งในระหว่างการปฏิบัติการของตำรวจมาเลเซีย ทางตำรวจบอกว่าค่ายถูกทำลายก่อนการการสืบสวนจะเสร็จสิ้น 

## อ้างอิง

หมวดหมู่:ด่านชายแดนไทย–มาเลเซีย
หมวดหมู่:เมืองในรัฐปะลิส
หมวดหมู่:เขตแดนไทย–มาเลเซีย
ฟอร์มูลาวันชิงแชมป์โลก 2020

**เอฟไอเอ ฟอร์มูลาวันชิงแชมป์โลก 2020** () เป็นการแข่งขันรถฟอร์มูลาวันชิงแชมป์โลกครั้งที่ 71 เป็นการแข่งขันชิงแชมป์โลกที่รับรองโดยสหพันธ์รถยนต์ระหว่างประเทศ (เอฟไอเอ) เริ่มแข่งในเดือนมีนาคม 2020 สิ้นสุดในเดือนพฤศจิกายน โดยจะมีทั้งหมด 22 การแข่งขัน

## ผู้เข้าแข่งขัน
ทีมและนักขับต่อไปนี้อยู่ภายใต้สัญญาที่จะเข้าร่วมการแข่งขันชิงแชมป์โลกปี 2020 โดยทุกทีมจะใช้ยางของพิเรลลี่

## ปฏิทินเบื้องต้น
เดิมที การแข่งขันชิงแชมป์โลก 2020 มีทั้งหมด 22 รายการ แต่เนื่องจากผลกระทบของการระบาดทั่วของไวรัสโคโรนา ส่งผลให้มีการยกเลิกและเลื่อนการแข่งขันจำนวนมาก ปฏิทินที่จัดกำหนดการใหม่ประกอบด้วย 17 รายการ ในขณะที่การแข่งขันสิบ 13 รายการถูกยกเลิกการแข่งขัน ในการแข่งขันแต่ละครั้ง จะใช้จำนวนรอบต่ำสุดเกินกว่า  ยกเว้นการแข่งขันโมนาโกกรังด์ปรีซ์ ซึ่งจะวิ่งจำนวนรอบต่ำสุดเกินกว่า  ปฏิทินต่อไปนี้เป็นฉบับร่างและได้รับการอนุมัติจากเอฟไอเอ

## ผลและตารางคะแนน
### กรังด์ปรีซ์

### ระบบคะแนน
คะแนนจะมอบให้กับนักขับ 10 อันดับแรกและนักขับที่ทำรอบเร็วที่สุด ซึ่งนักขับที่ทำรอบที่เร็วที่สุดจะต้องอยู่ใน 10 อันดับแรกเพื่อรับคะแนน ในกรณีที่คะแนนเสมอกันระบบนับถอยหลังจะถูกใช้โดยที่นักขับที่มีผลการแข่งขันดีที่สุดจะได้รับการจัดอันดับสูงกว่า หากผลลัพธ์ที่ดีที่สุดเหมือนกันจะตัดสินโดยผลลัพธ์ถัดไปที่ดีที่สุด คะแนนจะมอบให้สำหรับทุกการแข่งขันโดยใช้ระบบต่อไปนี้:

### ตารางคะแนนชิงแชมป์โลกประเภทนักขับ

**หมายเหตุ:**
*&nbsp;– นักขับที่ไม่จบการแข่งขัน แต่ถูกจัดอันดับเพราะแข่งขันมากกว่า 90% ของระยะทางการแข่งขัน

### ตารางคะแนนชิงแชมป์โลกประเภทผู้ผลิต

**หมายเหตุ:**
*&nbsp;– นักขับที่ไม่จบการแข่งขัน แต่ถูกจัดอันดับเพราะแข่งขันมากกว่า 90% ของระยะทางการแข่งขัน
* ตารางคะแนนจัดเรียงตามผลลัพธ์ที่ดีที่สุด ไม่เกี่ยวข้องกับนักขับ ในกรณีที่คะแนนเสมอกันอันดับที่ดีที่สุดของนักขับจะเป็นตัวกำหนดผลลัพธ์

## อ้างอิง

## แหล่งข้อมูลอื่น
* 

หมวดหมู่:ฤดูกาลการฟอร์มูลาวัน
การทัพหมู่เกาะโวลคาโนและรีวกีว

**การทัพหมู่เกาะโวลคาโนและรีวกีว** เป็นหนึ่งในการสู้รบและเป็นการสู้รบระหว่างกองทัพฝ่ายสัมพันธมิตรและกองทัพจักรวรรดิญี่ปุ่นในการทัพมหาสมุทรแปซิฟิกในสงครามโลกครั้งที่สอง ในช่วงระหว่างเดือนมกราคมและมิถุนายน ค.ศ. 1945

การทัพครั้งนี้เกิดขึ้นในหมู่เกาะโวลคาโนและรีวกีว การสู้รบบนสองดินแดนหลักในการทัพคือยุทธการที่อิโวะจิมะ (16 กุมภาพันธ์-26 มีนาคม ค.ศ. 1945) และยุทธการที่โอกินาวะ (1 เมษายน - 21 มิถุนายน ค.ศ. 1945) หนึ่งในยุทธนาวีครั้งใหญ่ได้อุบัติขึ้น ซึ่งเรียกว่า ปฏิบัติการเท็งโง (7 เมษายน ค.ศ. 1945) เป็นชื่อปฏิบัติการที่ถูกมอบให้โดยญี่ปุ่น

การทัพครังนี้เป็นส่วนหนึ่งของการทัพญี่ปุ่นของฝ่ายสัมพันธมิตรโดยมีเป้าหมายเพื่อจัดตั้งพื้นที่สำหรับการรุกรานญี่ปุ่น รวมทั้งการสนับสนุนการทิ้งระเบิดทางอากาศและการปิดล้อมทางทะเลต่อญี่ปุ่นแผ่นดินใหญ่ การทิ้งระเบิดปรามณูลงใส่สองเมืองหลักของญี่ปุ่นและตามมาด้วยโซเวียตบุกครองแมนจูเรียที่ญี่ปุ่นยึดครอง อย่างไรก็ตาม, ก็ได้ทำให้รัฐบาลญี่ปุ่นตัดสินใจที่จะยอมจำนนโดยที่ไม่ต้องให้กองทัพฝ่ายตรงข้ามเข้ามารุกราน

หมวดหมู่:สงครามแปซิฟิก
หมวดหมู่:การทัพในสงครามโลกครั้งที่สอง
หมวดหมู่:การทัพญี่ปุ่น
การทัพฟิลิปปินส์ (ค.ศ. 1944–1945)

**การทัพฟิลิปปินส์, ยุทธการที่ฟิลิปปินส์** หรือ**การปลดปล่อยฟิลิปปินส์**(Filipino: *Kampanya sa Pilipinas*, *Labanan sa Pilipinas* & *Liberasyon ng Pilipinas*), (ปฏิบัติการทหารเสือที่ 1, 2, และ 3) (Filipino: Operasyon *Mosketero I*, *II*, *at* *III*), เป็นการทัพของสหรัฐและฟิลิปปินส์เพื่อที่จะเอาชนะและขับไล่กองทัพจักรวรรดิญี่ปุ่นที่ยึดครองฟิลิปปินส์ในช่วงสงครามโลกครั้งที่สอง กองทัพบกญี่ปุ่นได้เข้ายึดครองฟิลิปปินส์เอาไว้ทั้งหมดในช่วงครึ่งแรกของปี ค.ศ. 1942 การปลดปลดปล่อยฟิลิปปินส์ได้เริ่มต้นขึ้นด้วยการยกพลขึ้นบกที่เกาะเลเตย์ ทางด้านตะวันออกของฟิลิปปินส์ เมื่อวันที่ 20 ตุลาคม ค.ศ. 1944 กองทัพสหรัฐและเครือจักรภพ ฟิลิปปินส์ได้มีความคืบหน้าในการปลดปล่อนดินแดนและเกาะต่างๆ เมื่อกองทัพญี่ปุ่นในฟิลิปปินส์ได้รับคำสั่งให้ยอมจำนนจากกรุงโตเกียว เมื่อวันที่ 15 สิงหาคม ค.ศ. 1945 ภายหลังจากการทิ้งระเบิดปรมาณูบนแผ่นดินใหญ่ของญี่ปุ่นและโซเวียตบุกครองแมนจูเรีย

## อ้างอิง

หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:การทัพในสงครามโลกครั้งที่สอง

หมวดหมู่:สงครามแปซิฟิก
หมวดหมู่:สาธารณรัฐฟิลิปปินส์ที่ 2
หมวดหมู่:เครือรัฐฟิลิปปินส์
หมวดหมู่:ดักลาส แมกอาเธอร์
หมวดหมู่:โทโมยูกิ ยามาชิตะ
หมวดหมู่:โฮเซ เป. เลาเรล
อัสทรัลเชน

***อัสทรัลเชน*** (; ) เป็นเกมแอ็กชันที่พัฒนาโดยแพลตินัมเกมส์ และจัดจำหน่ายโดยนินเท็นโด สำหรับเครื่องเล่นเกมลูกผสมนินเท็นโด สวิตช์ ซึ่งได้รับการกำกับโดยทากาฮิซะ ทาอูระ ที่ก่อนหน้านี้เคยเป็นผู้ออกแบบนำให้กับเนียร์: ออโตมาตา โดยอยู่ในภายใต้การควบคุมดูแลของฮิเดกิ คามิยะ ที่เป็นผู้สร้างเกมชุดเดวิลเมย์ครายและบาโยเน็ตตา ในส่วนของการออกแบบตัวละครนั้นได้รับการออกแบบโดยศิลปินมังงะที่ชื่อมาซากาซุ คัตสึระ เริ่มออกวางจำหน่ายทั่วโลกเมื่อวันที่ 30 สิงหาคม พ.ศ. 2562

## อ้างอิง

## แหล่งข้อมูลอื่น
* เว็บไซต์อย่างเป็นทางการ 
*  
* อัสทรัลเชน ที่วิเกีย

หมวดหมู่:วิดีโอเกมที่ออกวางจำหน่ายในปี พ.ศ. 2562
หมวดหมู่:วิดีโอเกมแอ็กชัน
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:วิดีโอเกมผู้เล่นหลายคนและผู้เล่นคนเดียว
หมวดหมู่:เกมสำหรับนินเท็นโด สวิตช์
หมวดหมู่:เกมสำหรับนินเท็นโด สวิตช์เท่านั้น
หมวดหมู่:เกมจากค่ายแพลตินัมเกมส์
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมแบบร่วมมือกัน
หมวดหมู่:วิดีโอเกมเกี่ยวกับเจ้าหน้าที่ตำรวจ
ปฏิบัติการคิคุซุย

**ปฏิบัติการคิคุซุย**(菊水作戦 Kikusui sakusen) เป็นหนึ่งในการโจมตีทางอากาศแบบพลีชีพโดยกองทัพจักรวรรดิญี่ปุ่นในช่วงระหว่างยุทธการที่โอกินาวะต่อกองเรือฝ่ายสัมพันธมิตรในทะเลบริเวณใกล้เกาะโอกินาวะ ซึ่งเป็นส่วนหนึ่งของปฏิบัติการเท็งโง ชื่อของปฏิบัติการที่คำว่า "คิคุซุย" มาจากฮาตะ-จิรุชิ(ธงรบ)ของซามูไรที่มีนามว่า คูซูโนกิ มาซาชิเงะ

หมวดหมู่:สงครามแปซิฟิก
หมวดหมู่:ปฏิบัติการเท็งโง
หมวดหมู่:คามิกาเซะ
หมวดหมู่:ชื่อรหัส
โฮจิ้น

**โฮจิ้น** (มีชีวิตในช่วง ค.ศ. 190–192) มีชื่อในภาษาจีนกลางว่า**หู เจิ่น** () มีชื่อรองว่า **เหวินไฉ** () เป็นนายทหารของขุนศึกตั๋งโต๊ะในช่วงปลายราชวงศ์ฮั่นตะวันออกของจีน โฮจิ้นเป็นคนผู้ทรงอิทธิพลจากแคว้นเลียงจิ๋ว (涼州 *เหลียงโจว*)

## ประวัติ
ในปี ค.ศ. 191 โฮจิ้นถูกส่งไปหยางเหริน (陽人; เชื่อว่าปัจจุบันคืออำเภอเวินเฉฺวียน เมืองหรู่โจว มณฑลเหอหนาน) พร้อมทหาร 5,000 นายเพื่อไปต้านทานการบุกของซุนเกี๋ยนจากทางทิศใต้ โฮจิ้นไม่ถูกกันกับกับลิโป้นายทหารของตั๋งโต๊ะด้วยกันที่เป็นผู้คุมกองทหารม้า ลิโป้แพร่ข่าวลือก่อกวนกองกำลังของโฮจิ้น กองกำลังของโฮจิ้นจึงถูกซุนเกี๋ยนตีแตกพ่าย 

หลังจากตั๋งโต๊ะถูกลอบสังหารในปี ค.ศ. 192 โฮจิ้นรับราชการสืบต่อมากับราชสำนักภายใต้การควบคุมของอ้องอุ้น แต่โฮจิ้นก็ไม่พอใจความหยิ่งยโสของอ้องอุ้น เมื่อลิฉุยและกุยกีผู้ภักดีต่อตั๋งโต๊ะได้ก่อกบฏต่อราชสำนัก อ้องอุ้นให้โฮจิ้นพร้อมด้วยหยาง ติ้ง (楊定) และซีเอ๋งไปรบหรืออาจไปเจรจาต่อรองกับฝ่ายกบฏ แต่โฮจิ้นและหยาง ติ้งกลับเข้าร่วมกับฝ่ายลิฉุยและกุยกีภายในไม่นานหลังจากซีเอ๋งถูกสังหารในการรบ 

เมื่อลิฉุยและกุยกียึดได้เมืองหลวงเตียงฮันจากอ้องอุ้น โฮจิ้นได้มีตำแหน่งเป็นซือลี่เซี่ยวเว่ย์ (司隸校尉) ในสังกัดของลิฉุยและกุยกี โฮจิ้นใช้อำนาจในตำแหน่งนี้ใส่ร้ายตั้งข้อหาเท็จให้กับข้าราชการท้องถิ่นชื่อโหยว อิน (游殷) ซึ่งไม่ถูกกันกับโฮจิ้น และตัดสินโทษให้นำโหยว อินไปประหารชีวิต ไม่กี่เดือนต่อมาโฮจิ้นล้มป่วยและเสียชีวิต กล่าวกันว่าวิญญาณของโหยว อินมาหลอกหลอนโฮจิ้นจนล้มป่วย

## ในนิยาย''สามก๊ก''
ในนิยายอิงประวัติศาสตร์ประพันธ์ในศตวรรษที่ 14 เรื่อง*[[สามก๊ก]]* โฮจิ้นถูกสังหารโดยเทียเภานายทหารของซุนเกี๋ยนระหว่างทำศึกในยุทธการที่ด่านกิสุยก๋วนซึ่งเป็นสงครามสมมติในนิยาย 

## ดูเพิ่ม
* รายชื่อบุคคลในยุคสามก๊ก

## อ้างอิง

* ตันซิ่ว. *[[จดหมายเหตุสามก๊ก]]* (*ซันกั๋วจื้อ*).
* 
* ล่อกวนตง. *[[สามก๊ก]]* (*ซันกั๋วเหยี่ยนอี้*).
* เผยซงจือ. *[[อรรถาธิบายจดหมายเหตุสามก๊ก]]*. (*ซันกั๋วจื้อจู้*).

หมวดหมู่:บุคคลที่เกิดในคริสต์ศตวรรษที่ 2
หมวดหมู่:บุคคลในยุคสามก๊ก
หมวดหมู่:ตั๋งโต๊ะและผู้เกี่ยวข้อง
อำเภอคยา

**อำเภอคยา**  เป็นหนึ่งในสามสิบแปดอำเภอของ รัฐพิหาร ประเทศอินเดีย ก่อตั้งขึ้นเมื่อวันที่ 3 ตุลาคม ค.ศ. 1865 อำเภอมีเขตแดนร่วมกับ รัฐฌารขัณฑ์ ไปทางทิศใต้ เมืองคยาเป็นทั้งศูนย์กลางและเมืองใหญ่อันดับสองใน รัฐพิหาร

หมวดหมู่:รัฐพิหาร
อัสตร้าหลงจักรวาล

***อัสตร้าหลงจักรวาล*** (; ) เป็นมังงะชุดสัญชาติญี่ปุ่นที่เขียนและวาดภาพประกอบโดยเค็นตะ ชิโนฮาระ เริ่มเผยแพร่ผ่านทางเว็บไซต์และแอปที่ชื่อโชเน็งจัมป์พลัส ของสำนักพิมพ์ชูเอชะ ในระหว่างเดือน พฤษภาคม พ.ศ. 2559 ถึง ธันวาคม พ.ศ. 2560 โดยได้รับการจัดพิมพ์เป็นหนังสือรวมเล่มทั้งหมด 5 เล่ม ต่อมาได้รับการดัดแปลงเป็นอนิเมะที่ผลิตโดยลาร์ก เริ่มออกฉายทางโทรทัศน์เมื่อวันที่ 3 กรกฎาคม พ.ศ. 2562

## เนื้อเรื่อง

## ตัวละคร
;
:
:
;
:
:
;
:
:
;
:
:
;
:
:
;
:
:
;
:
: 
;
:
:
;
:
:
;
:
:

## สื่อ
### มังงะ
มังงะได้เริ่มเผยแพร่ในเดือน พฤษภาคม พ.ศ. 2559 ผ่านทางเว็บไซต์และแอปที่ชื่อโชเน็งจัมป์พลัส ของสำนักพิมพ์ชูเอชะ จนถึงเดือน ธันวาคม พ.ศ. 2560 ได้มีการเผยแพร่บทสุดท้าย โดยได้รับการจัดพิมพ์เป็นหนังสือเล่มรวมทั่งหมด 5 เล่ม

### อนิเมะ
ได้มีประกาศดัดแปลงคานาตะ โนะ อัสตราในรูปแบบอนิเมะโทรทัศน์ในวันที่ 5 กุมภาพันธ์ พ.ศ. 2562 ซึ่งจะแอนิเมชันโดยลาร์ก, กำกับโดยอันโด มาซาโอมิ, เขียนบทโดยไคโฮ โนริมัตสึ, ออกแบบตัวละครโดยเคโกะ คุโรซาวะ, ดนตรีโดยมาซารุ โยโกยามะและโนบุอากิ โนบุซาวะ เริ่มออกอากาศในวันที่ 3 กรกฎาคม พ.ศ. 2562 ทางช่อง เอที-เอกซ์, โตเกียวเอ็มเอกซ์, ทีวีเอ, เคบีเอส, ซัน, และบีเอส11 ในตอนแรกเป็นตอนพิเศษได้ออกอากาศหนึ่งชั่วโมงเต็ม

## การตอบรับ
มังงะได้รับการจัดอันดับที่สามในหนังสือคู่มือโคโนะ มังงะ กะ ซูโก้ย! ของสำนักพิมพ์ทาการาจิมาชะ ในฉบับปี พ.ศ. 2562 และได้ชนะรางวัลมังงะไทโชครั้งที่ 12

## อ้างอิง

## แหล่งข้อมูลอื่น
*  
* คานาตะ โนะ อัสตรา ที่เครือข่ายข่าวอนิเมะ
* คานาตะ โนะ อัสตรา ที่วิเกีย

หมวดหมู่:มังงะ
หมวดหมู่:อนิเมะและมังงะประเภทบันเทิงคดีแนววิทยาศาสตร์
หมวดหมู่:อนิเมะและมังงะประเภทบันเทิงคดีแนวอวกาศ
หมวดหมู่:มังงะโชเน็ง
หมวดหมู่:มังงะตีพิมพ์โดยชูเอชะ
หมวดหมู่:มังงะที่ตีพิมพ์ในปี พ.ศ. 2559
หมวดหมู่:อนิเมะที่ออกฉายในปี พ.ศ. 2562

หมวดหมู่:เมเดียลิงก์